
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ Π ΡΩΤΟ Αρ. Φύλλου 1 

10 Ιανουάριου 2001 


ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 1 
Αναδιάρθρωση, σύσταση, οργάνωση και λειτουργία Υπη¬ 
ρεσιών της Γενικής Αστυνομικής Διεύθυνσης Αττικής 
και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 11 παρ.1 εδάφ. α', β'καιστ' 
του Ν. 1481/1984 "Οργανισμός Υπουργείου Δημόσιας Τά¬ 
ξης" (Α' 152), όπως αντικαταστάθηκε με άρθρο 1 παρ. 1 
του Ν. 1590/1986 (Α'49). 

2. Τις διατάξεις των άρθρων Ηπαρ. 7 και 28 παρ. 1 του 
Ν.2800/2000 "Αναδιάρθρωση Υπηρεσιών Υπουργείου Δη¬ 
μόσιας Τάξης, σύσταση Αρχηγείου Ελληνικής Αστυνο¬ 
μίας και άλλες διατάξεις" (Α' 41). 

3. Τις διατάξεις του άρθρου 29Ατου Ν.1558/1985 "Κυ¬ 
βέρνηση και Κυβερνητικά Όργανα" (Α' 137), το οποίο προ¬ 
στέθηκε με το άρθρο 27 του Ν.2081/1992 (Α' 154). και α- 
ντικαταστάθηκε με το άρθρο 1 του Ν.2469/1997 (Α' 38). 

4. Τις διατάξεις του Π.Δ.82/1993 "Περιορισμός συναρ- 
μοδιότητας κατά την έκδοση κανονιστικών διαταγμάτων 
και αποφάσεων σε θέματα αρμοδιότητας των Υπουργείων 
Προεδρίας της Κυβέρνησης και Δημόσιας Τάξης" (Α' 36). 

5. Τις διατάξεις του άρθρου 22 παρ. 3 του Ν.2362/1995 
"Περί Δημοσίου Λογιστικού, Ελέγχου των Δαπανών του 
Κράτους και άλλες διατάξεις" (Α' 247). 

6. Την υπ' αριθμ. 1039386/441 /Α-0006 από 21 -4-2000 α¬ 
πόφαση του Πρωθυπουργού και του Υπουργού Οικονομι¬ 
κών "Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών" (Β' 571). 

7. Το γεγονός ότι από τις διατάξεις του παρόντος δια¬ 
τάγματος προκαλούνται δαπάνες σε βάρος του κρατικού 
προϋπολογισμού για το έτος 2000 ύψους 480.000.000 
δρχ. περίπου και για το έτος 2001 και καθένα από τα επό¬ 
μενα έτη ύψους 1.000.000.000 δρχ. περίπου, οι οποίες θα 
αντιμετωπισθούν κατά μεν το τρέχον οικον. έτος από τις 
πιστώσεις του Π/Υ του Υπουργείου Δημόσιας Τάξης 
(Ειδ.Φ. 43-110, ΚΑΕ 0721,0800, 1100, 1200, 1300, 1500, 
1600 και 1700), κατά δε τα επόμενα οικον. έτη από τις πι¬ 
στώσεις που θα εγγράφονται προς τούτο στον ανωτέρω 
προϋπολογισμό. 

8. Την υπ'αριθμ. 484/2000 Γνωμοδότηση του Συμβουλί¬ 
ου της Επικράτειας, ύστερα από πρόταση του Υπουργού 


Δημόσιας Τάξης και του Υφυπουργού Οικονομικών, απο¬ 
φασίζουμε: 

ΤΜΗΜΑ ΠΡΩΤΟ 
ΚΕΦΑΛΑΙΟ Α' 

Αναδιάρθρωση Υπηρεσιών Γ ενικής Αστυνομικής 
Διεύθυνσης Αττικής 

Άρθρο 1 

Συγκρότηση Γενικής Αστυνομικής Διεύθυνσης Αττικής 

1. Η Γενική Αστυνομική Διεύθυνση Αττικής (Γ.Α.Δ.Α.) 
συγκροτείται από τις κατωτέρω Υπηρεσίες, των οποίων η 
έδρα, η λειτουργία, η διάρθρωση και οι αρμοδιότητες κα¬ 
θορίζονται στο παρόν προεδρικό διάταγμα : 

α. Το Επιτελείο. 

β. Τη Διεύθυνση Αστυνομίας Αθηνών. 

γ. Τη Διεύθυνση Αστυνομίας Πειραιώς. 

δ. Τη Διεύθυνση Αστυνομίας Δυτικής Αττικής. 

ε. Τη Διεύθυνση Αστυνομίας Βορειοανατολικής Αττικής. 

στ. Τη Διεύθυνση Αστυνομίας Νοτιοανατολικής Αττικής. 

ζ. Τη Διεύθυνση Ασφάλειας Αττικής. 

η. Τη Διεύθυνση Τροχαίας Αττικής. 

θ. Τη Διεύθυνση Αστυνομικών Επιχειρήσεων Αττικής. 

ι. Τη Διεύθυνση Άμεσης Δράσης Αττικής. 

ια. Τη Διεύθυνση Αστυνόμευσης Αερολιμένα Αθηνών. 

2. Η Γ ενική Αστυνομική Διεύθυνση Αττικής υπάγεται στο 
Αρχηγείο της Ελληνικής Αστυνομίας και ασκεί στην τοπι¬ 
κή της δικαιοδοσία το σύνολο των αστυνομικών αρμοδιο¬ 
τήτων, όπως αυτές καθορίζονται με τις διατάξεις του άρ¬ 
θρου 8 του Ν.2800/2000. 

Άρθρο 2 

Επιτελείο 

1. Το Επιτελείο της Γ.Α.Δ.Α. διαρθρώνεται στα ακόλου¬ 
θα Τμήματα: 

α. Αστυνομικού Προσωπικού, 
β. Πολιτικού Προσωπικού, 
γ. Εσωτερικών Λειτουργιών, 
δ. Εκπαίδευσης, 
ε. Γενικής Αστυνόμευσης, 
στ. Επιχειρήσεων, 
ζ. Ασφάλειας. 

η. Πολιτικής Σχεδίασης Έκτακτης Ανάγκης (Π.Σ.Ε.Α.). 

2. Τα Τμήματα αστυνομικού και πολιτικού προσωπικού 
χειρίζονται στα πλαίσια των αρμοδιοτήτων τους τα θέμα- 

τα του αστυνομικού προσωπικού και ειδικών φρουρών, 
καθώς και του πολιτικού προσωπικού, αντίστοιχα. 

3. Το Τμήμα Εσωτερικών Λειτουργιών είναι αρμόδιο για: 

α. Τη διακίνηση της αλληλογραφίας. 

β. Τη διάθεση του προσωπικού του επιτελείου σε εσω¬ 
τερική και εξωτερική υπηρεσία και τον έλεγχο της κανονι¬ 
κής προσέλευσης και αποχώρησής του. 

γ. Το χειρισμό θεμάτων δημοσίων σχέσεων με την επι¬ 
φύλαξη των διατάξεωντης επόμενης παραγράφου. 

4. Στο Τμήμα Εσωτερικών Λειτουργιών λειτουργεί σε 
24ωρη βάση Γ ραφείο Ενημέρωσης Δημοσιογράφων, το 
οποίο μεριμνά για την ενημέρωση των δημοσιογράφων 
σε θέματα αστυνομικού ενδιαφέροντος σε συνεργασία 
με τις Διευθύνσεις δικαιοδοσίας της και τη σύνταξη και υ¬ 
ποβολή στο Αρχηγείο της Ελληνικής Αστυνομίας του Δελ¬ 
τίου Αδικημάτων και Συμβάντων. 

5. Το Τμήμα Εκπαίδευσης είναι αρμόδιο για την εκπαί¬ 
δευση και μετεκπαίδευση του προσωπικού των Υπηρε- 
σιώντης Γ.Α.Δ.Α. σε θέματα που σχετίζονται με την άσκη¬ 
ση των καθηκόντων του και την αποτελεσματική εκπλή¬ 
ρωση της αποστολής του. 

6. Το Τμήμα Γενικής Αστυνόμευσης είναι αρμόδιο για: 

α. Την προετοιμασία έκδοσης Αστυνομικών Διατάξεων, 

όταν αυτές αφορούν περιοχή περισσοτέρων της μιας Δι¬ 
ευθύνσεων. 

β. Το χειρ ισμό θεμάτων ο ργάνωσης των Υπη ρεσιών, κα¬ 
τεύθυνσης, συντονισμού και ελέγχου της δράσης τους, 
καθώς και την παροχή οδηγιών προς τις Διευθύνσεις της 
Γ.Α.Δ.Α., για την εφαρμογή της νομοθεσίας, που ανάγεται 
στην αρμοδιότητάτους. 

7. Το Τμήμα Επιχειρήσεων είναι αρμόδιο για την εκπό¬ 
νηση σχεδίων και την εισήγηση έκδοσης διαταγών, που α- 
ναφέρονται στη λήψη αστυνομικών μέτρων, αν για την ε¬ 
φαρμογή τους απαιτείται η σύμπραξη περισσότερων της 
μιας Διευθύνσεων Αστυνομίας ή αφορούν ιδιαίτερα ση¬ 
μαντικά θέματα των Διευθύνσεων της Γ.Α.Δ.Α. 

8. Το Τμήμα Ασφάλειας είναι αρμόδιο για την εισήγηση 
έκδοσης διαταγών και οδηγιών, που αναφέρονται: 

α. Στην εφαρμογή της νομοθεσίας για την προστασία 
της δημόσιας και κρατικής ασφάλειας. 

β. Στην παρακολούθηση των στόχων στην περιοχή ευ¬ 
θύνης της Γ.Α.Δ.Α. και στην αποτελεσματική φρούρησή 
τους από τις αρμόδιες Υπηρεσίες. 

9. Το Τμήμα Π.Σ.Ε.Α. είναι αρμόδιο για το χειρισμό θε¬ 
μάτων Πολιτικής Σχεδίασης Έκτακτης Ανάγκης, που ανά¬ 
γονται στην αρμοδιότητα της Γ.Α.Δ.Α. 

10. Στο Επιτελείο της Γ.Α.Δ.Α. λειτουργεί, επίσης, Υπο¬ 
διεύθυνση Διοικητικών Εξετάσεων η οποία διενεργεί τις 
προβλεπόμενες από το άρθρο 27 του Π.Δ. 22/1996 (Α' 15) 
Ένορκες Διοικητικές Εξετάσεις (Ε.Δ.Ε.), που αφορούντο 
αστυνομικό προσωπικό από το βαθμό του Αστυφύλακα 
μέχρι και του Αστυνομικού Υποδιευθυντή, ύστερα από 
διαταγή του Γ ενικού Αστυνομικού Διευθυντή, που εκδίδε- 
ται κατόπιν εντολής προϊσταμένου του ή αιτήματος της 
Διεύθυνσης η οποία διέταξε την Ε.Δ.Ε. ή αυτεπαγγέλτως, 
σύμφωνα με τα ισχύοντα. 

ΚΕΦΑΛΑΙΟ Β' 

Διευθύνσεις Αστυνομίας 
Άρθρο 3 

Έδρα - Εσωτερική διάρθρωση - Αρμοδιότητες 

1. Οι Διευθύνσεις Αστυνομίας Αθηνών, Πειραιώς, Δυτι¬ 


κής Αττικής, Βορειοανατολικής Αττικής και Νοτιοανατο¬ 
λικής Αττικής, έχουν έδρα τους Δήμους Αθηναίων, Πει¬ 
ραιώς, Αιγάλεω, Αγίας Παρασκευής και Γλυφάδας, αντί¬ 
στοιχα, και ασκούν στην τοπική τους δικαιοδοσία τις αρ¬ 
μοδιότητες της αστυνομίας γενικής αστυνόμευσης και 
πολιτικής κινητοποίησης. 

2. Κατά τη λήψη μέτρων τάξης ή την εκδήλωση αστυνο¬ 
μικών ενεργειών στην περιοχή των Διευθύνσεων Αστυνο¬ 
μίας, που απαιτούν σύμπραξη και από κοινού ενέργειες 
των δυνάμεων αυτών με δυνάμεις άλλων Διευθύνσεων 
της Γενικής Αστυνομικής Διεύθυνσης, η διοίκηση του συ¬ 
νόλου των δυνάμεων που συμπράττουν ανατίθεται στον 
ανώτερο ή τον αρχαιότερο αξιωματικό των δυνάμεων αυ¬ 
τών. Σε περίπτωση που ο αξιωματικός αυτός δεν είναι ο ε¬ 
πικεφαλής των δυνάμεων της τοπικής Διεύθυνσης Αστυ¬ 
νομίας υποχρεούται να συμβουλεύεται τον επικεφαλής 
των τοπικών δυνάμεων. 

3. Στις Διευθύνσεις Αστυνομίας λειτουργεί Επιτελείο, 
το οποίο διαρθρώνεται στα ακόλουθα Τμήματα: 

α. Εσωτερικών Λειτουργιών, 
β. Γενικής Αστυνόμευσης, 
γ. Διαχείρισης Υλικού - Χρηματικού. 

4. Το Τμήμα Εσωτερικών Λειτουργιών είναι αρμόδιο για: 
α. Το χειρισμό όλων των θεμάτων προσωπικού της οι¬ 
κείας Διεύθυνσης. 

β. Τη διενέργεια διοικητικών εξετάσεων, 
γ. Τη διακίνηση της αλληλογραφίας, 
δ. Τη διάθεση του προσωπικού στις τακτικές και έκτα¬ 
κτες εσωτερικές υπηρεσίες και τον έλεγχο της κανονικής 
εκτέλεσης των υπηρεσιών αυτών. 

ε. Τον έλεγχο της κανονικής προσέλευσης και αποχώ¬ 
ρησης του προσωπικού. 

στ. Την τήρηση και εφαρμογή του σχεδίου ασφάλειας 
του οικήματος της οικείας Διεύθυνσης και των λοιπών 
σχεδίων πολιτικής κινητοποίησης. 

ζ. Τη φρούρηση, την ασφάλεια, την καθαριότητα, την 
ευταξία και τη συντήρηση του οικήματος της οικείας Δι¬ 
εύθυνσης. 

η. Την οργάνωση και εποπτεία της κίνησης των οχημά¬ 
των. 

θ. Την λειτουργία του τηλεφωνικού κέντρου και των λοι¬ 
πών τηλεπικοινωνιακών μέσων, 
ι. Την ευθύνη για τη λειτουργία της λέσχης, 
ια. Το χειρισμό θεμάτων δημοσίων σχέσεων με την επι¬ 
φύλαξη των διατάξεων της παρ. 5 του παρόντος άρθρου. 

ιβ. Σε περίπτωση συστέγασης Διεύθυνσης Αστυνομίας 
με άλλες Διευθύνσεις ή Υπηρεσίες της Γ ενικής Αστυνομι¬ 
κής Διεύθυνσης, οι αρμοδιότητες των εδαφίων στ', ζ' και Γ 
της παρούσης παραγράφου ασκούνται από το Τμήμα Ε¬ 
σωτερικών Λειτουργιών της Διεύθυνσης Αστυνομίας για 
το σύνολο των συστεγαζομένων Υπηρεσιών. 

5. Στο Τμήμα Εσωτερικών Λειτουργιών του Επιτελείου 
της Διεύθυνσης Αστυνομίας Πειραιά λειτουργεί επί 24ώ- 
ρου βάσεως Γραφείο Ενημέρωσης Δημοσιογράφων, το 
οποίο μεριμνά για την ενημέρωση των δημοσιογράφων 
σε θέματα αστυνομικού ενδιαφέροντος, που ανάγονται 
στην αρμοδιότητά της, σε συνεργασία με το αντίστοιχο 
γραφείο της Γ.Α.Δ.Α. 

6. Το Τμήμα Γενικής Αστυνόμευσης διαρθρώνεται στα 
ακόλουθα Γ ραφεία: 

α. Εφαρμογήςτης Νομοθεσίας, το οποίο είναι αρμόδιο για: 
(1) Την προετοιμασία έκδοσης Αστυνομικών Διατάξεων 
για την περιοχή της οικείας Διεύθυνσης. 

(2) Την παροχή οδηγιών στις υφιστάμενες Υπηρεσίες 
για την ορθή εφαρμογή της νομοθεσίας, που αναφέρεται 
στα αντικείμενα της αρμοδιότητάς τους και το χειρισμό 
των θεμάτων πολιτικής κινητοποίησης. 

(3) Την καθοδήγηση των υφιστάμενων Υπηρεσιών ως 
προς τη δίωξη των πταισματικών παραβάσεων και ανάθε¬ 
ση άσκησης καθηκόντων δημοσίου κατηγόρου σε προ¬ 
σωπικό της οικείας Διεύθυνσης, σύμφωνα με τις διατά¬ 
ξεις του άρθρου 16 του Ν.2800/2000. 

(4) Την παροχή της απορρέουσας από την αποστολή 
της Ελληνικής Αστυνομίας συνδρομή σε φυσικά και νομι¬ 
κά πρόσωπα. 

β. Επιχειρήσεων, το οποίο είναι αρμόδιο για: 

(1) Την εκπόνηση σχεδίων επιχειρήσεων των δυνάμεων 
της οικείας Διεύθυνσης καθώς και άλλων Διευθύνσεων 
της Γενικής Αστυνομικής Διεύθυνσης, όταν απαιτείται η 
σύμπραξή τους κατά την εφαρμογή των σχεδίων. Στην πε¬ 
ρίπτωση αυτή αρμόδιος για τη θεώρηση των σχεδίων κα¬ 
θίσταται ο γενικός αστυνομικός διευθυντής. 

(2) Την προετοιμασία για τη λήψη μέτρων τάξης σε δη¬ 
μόσιες συναθροίσεις και συγκεντρώσεις, καθώς και αντι¬ 
μετώπισης καταστάσεων διατάραξης της τάξης. 

(3) Το συντονισμό των επιχειρήσεων και την καθοδήγη¬ 
ση των δυνάμεων στην εκτέλεση των σχεδίων, σε συνερ¬ 
γασία με τη Διεύθυνση Άμεσης Δράσης. 

(4) Την καθοδήγηση υφιστάμενων Υπηρεσιών για τη 
φρούρηση ιδιαίτερα επικινδύνων στόχων εγκληματικών 
ενεργειών. 

7. Το Τμήμα Διαχείρισης Υλικού - Χρηματικού είναι αρ¬ 
μόδιο για: 

α. Τη μισθοδοσία του προσωπικού, 
β. Τον εφοδιασμό με άλατα απαραίτητα μέσα, μηχανή¬ 
ματα και υλικά και τη μέριμνα για την καλή λειτουργία και 
συντήρησή τους. 

γ. Την προμήθεια και διανομή των εφοδίων και των υλι¬ 
κών στο προσωπικό και στις Υπηρεσίες της οικείας Διεύ¬ 
θυνσης. 

δ. Τη διαχείριση της πάγιας προκαταβολής. 

Άρθρο 4 

Υπηρεσίες Διεύθυνσης Αστυνομίας Αθηνών 

1. Στη Διεύθυνση Αστυνομίας Αθηνών λειτουργούν οι α¬ 
κόλουθες Υπηρεσίες που υπάγονται διοικητικά σ' αυτή: 
α. Υποδιεύθυνση Μεταγωγών - Δικαστηρίων Αθηνών, 
β. Τμήμα Τουριστικής Αστυνομίας Αθηνών, 
γ. Αστυνομικό Τ μήμα Ακροπόλεως. 
δ. Αστυνομικό Τμήμα Συντάγματος, 
ε. Αστυνομικό Τμήμα Παγκρατίου, 
στ. Αστυνομικό Τμήμα Ομονοίας. 
ζ. Αστυνομικό Τμήμα Εξαρχείων. 
η. Αστυνομικό Τμήμα Πετραλώνων. 
θ. Αστυνομικό Τμήμα Κυψέλης, 
ι. Αστυνομικό Τμήμα Κολωνού. 
ια. Αστυνομικό Τμήμα Πατησίων, 
ιβ. Αστυνομικό Τ μήμα Αγίου Παντελεήμονα. 
ιγ. Αστυνομικό Τ μήμα Αμπελοκήπων, 
ιδ. Αστυνομικό Τμήμα Αλίμου. 
ιε. Αστυνομικό Τμήμα Γαλατσίου. 
ιστ. Αστυνομικό Τ μήμα Δάφνης, 
ιζ. Αστυνομικό Τμήμα Καισαριανής. 
ιη. Αστυνομικό Τμήμα Νέου Κόσμου, 
ιθ. Αστυνομικό Τ μήμα Νέας Σμύρνης. 


κ. Αστυνομικό Τμήμα Παλαιού Φαλήρου, 
κα. Αστυνομικό Τμήμα Αγίου Δημητρίου. 
κβ. Αστυνομικό Τμήμα Βύρωνος, 
κγ. Αστυνομικό Τμήμα Ζωγράφου, 
κδ. Αστυνομικό Τμήμα Καλλιθέας. 

2. Έδρα των Υπηρεσιών της προηγούμενης παραγρά¬ 
φου του παρόντος άρθρου ορίζεται, αντίστοιχα, ο ομώ¬ 
νυμος δήμος, πληντων αναφερόμενων στα εδάφια α' έως 
και ιγ', των οποίων ως έδρα ορίζεται ο δήμος Αθηναίων. 

Άρθρο 5 

Υπηρεσίες Διεύθυνσης Αστυνομίας Πειραιώς 

1. Στη Διεύθυνση Αστυνομίας Πειραιώς λειτουργούν οι 
ακόλουθες Υπηρεσίες που υπάγονται διοικητικά σ' αυτή: 

α. Τμήμα Μεταγωγών - Δικαστηρίων Πειραιώς. 

β. Τμήμα Τουριστικής Αστυνομίας Πειραιώς. 

γ. Α' Αστυνομικό Τ μήμα Πειραιώς. 

δ. Β'Αστυνομικό Τμήμα Πειραιώς. 

ε. Γ Αστυνομικό Τμήμα Πειραιώς. 

στ. Αστυνομικό Τ μήμα Δραπετσώνας. 

ζ. Αστυνομικό Τμήμα Κερατσινίου. 

η. Αστυνομικό Τμήμα Κορυδαλλού. 

θ. Αστυνομικό Τμήμα Μοσχάτου. 

ι. Αστυνομικό Τμήμα Νίκαιας. 

ια. Αστυνομικό Τμήμα Περάματος. 

ιβ. Αστυνομικό Τμήμα Αγίου Ιωάννου Ρέντη. 

ιγ. Αστυνομικό Τμήμα Αίγινας. 

ιδ. Αστυνομικό Τ μήμα Κυθήρων. 

ιε. Αστυνομικό Τμήμα Πόρου. 

ιστ. Αστυνομικό Τμήμα Σαλαμίνας. 

ιζ. Αστυνομικό Τμήμα Σπετσών 

ιθ. Αστυνομικό Τμήμα Ύδρας. 

2. Στην ίδια Διεύθυνση λειτουργούν επίσης: 

α. Οι Αστυνομικοί Σταθμοί Αγκιστριού και Μεσαγρού και 
ο Σταθμός Τουριστικής Αστυνομίας Αίγινας, οι οποίοι υ¬ 
πάγονται διοικητικά στο Αστυνομικό Τ μήμα Αίγινας. 

β. Οι Αστυνομικοί Σταθμοί Αντικυθήρων και Ποταμού, οι 
οποίοι υπάγονται διοικητικά στο Αστυνομικό Τμήμα Κυ¬ 
θήρων. 

γ. Οι Αστυνομικοί Σταθμοί Γαλατά, Δρυόπης και Μεθά- 
νων και οι Σταθμοί Τουριστικής Αστυνομίας (Περιορισμέ¬ 
νης Χρονικής Διάρκειας) Μεθάνων και Πόρου, οι οποίοι υ¬ 
πάγονται διοικητικά στο Αστυνομικό Τμήμα Πόρου. 

δ. Ο Αστυνομικός Σταθμός Αμπελακίων και ο Σταθμός 
Τροχαίας Σαλαμίνος, οι οποίοι υπάγονται διοικητικά στο 
Αστυνομικό Τ μήμα Σαλαμίνος. 

ε. Ο Σταθμός Τουριστικής Αστυνομίας (Περιορισμένης 
Χρονικής Διάρκειας) Σπετσών, ο οποίος υπάγεται διοικη¬ 
τικά στο Αστυνομικό Τμήμα Σπετσών. 

στ. Ο Σταθμός Τουριστικής Αστυνομίας (Περιορισμέ¬ 
νης Χρονικής Διάρκειας) Ύδρας, ο οποίος υπάγεται διοι¬ 
κητικά στο Αστυνομικό Τμήμα Ύδρας. 

3. Έδρα των Υπηρεσιών των προηγουμένων παραγρά¬ 
φων του παρόντος άρθρου ορίζεται, αντίστοιχα, ο ομώ¬ 
νυμος δήμος ή κοινότητα. 

Άρθρο 6 

Υπηρεσίες Διεύθυνσης Αστυνομίας Δυτικής Αττικής 

1. Στη Διεύθυνση Αστυνομίας Δυτικής Αττικής λειτουρ¬ 
γούν οι ακόλουθες Υπηρεσίες που υπάγονται διοικητικά 
σ’ αυτή: 

α. Τμήμα Τουριστικής Αστυνομίας Δυτικής Αττικής. 

β. Αστυνομικό Τμήμα Αγίων Αναργύρων, 
γ. Αστυνομικό Τμήμα Αγίας Βαρβάρας, 
δ. Α' Αστυνομικό Τμήμα Αιγάλεω, 
ε. Β' Αστυνομικό Τμήμα Αιγάλεω, 
στ. Αστυνομικό Τμήμα Άνω Λιοσίων, 
ζ. Αστυνομικό Τμήμα Ασπροπύργου. 
η. Αστυνομικό Τμήμα Αχαρνών 
θ. Αστυνομικό Τμήμα Ελευσίνας, 
ι. Αστυνομικό Τμήμα Ζεφυρίου. 
ια. Αστυνομικό Τμήμα Ιλίου, 
ιβ. Αστυνομικό Τμήμα Καματερού, 
ιγ. Αστυνομικό Τμήμα Μάνδρας, 
ιδ. Αστυνομικό Τμήμα Μεγάρων, 
ιε. Α' Αστυνομικό Τμήμα Περιστεριού, 
ιστ. Β'ΑστυνομικόΤμήμα Περιστεριού, 
ιζ. Αστυνομικό Τμήμα Πετρούπολης, 
ιη. Αστυνομικό Τμήμα Χαϊδαρίου. 

2. Στην ίδια Διεύθυνση συνιστώνται και λειτουργούν ε¬ 
πίσης: 

α. Ο Αστυνομικός Σταθμός Θρακομακεδόνων, ο οποίος 
υπάγεται διοικητικά στο Αστυνομικό Τμήμα Αχαρνών. 

β. Ο Αστυνομικός Σταθμός Βιλίων, ο οποίος υπάγεται δι¬ 
οικητικά στο Αστυνομικό Τμήμα Μάνδρας. 

γ. Οι Αστυνομικοί Σταθμοί Κινέτας και Νέας Περάμου, οι 
οποίοι υπάγονται διοικητικά στο Αστυνομικό Τμήμα Με¬ 
γάρων. 

3. Έδρα των Υπηρεσιών των προηγουμένων παραγρά¬ 
φων του παρόντος άρθρου ορίζεται, αντίστοιχα, ο ομώ¬ 
νυμος δήμος ή κοινότητα, πλην του Τμήματος Τουριστι¬ 
κής Αστυνομίας Δυτικής Αττικής και του Αστυνομικού 
Σταθμού Κινέττας, που ως έδρα έχουν το δήμο Αιγάλεω 
και τον οικισμό Κινέττας του Δήμου Μεγαρέων, αντίστοι¬ 
χα. 

Άρθρο 7 

Υπηρεσίες Διεύθυνσης Αστυνομίας Βορειοανατολικής 
Αττικής 

1. Στη Διεύθυνση Αστυνομίας Βορειοανατολικής Αττι¬ 
κής λειτουργούν οι ακόλουθες Υπηρεσίες που υπάγονται 
διοικητικά σ’ αυτή: 

α. Τμήμα Τουριστικής Αστυνομίας Βορειοανατολικής 
Αττικής. 

β. Αστυνομικό Τ μήμα Αγίας Παρασκευής, 
γ. Αστυνομικό Τμήμα Αγίου Στεφάνου, 
δ. Αστυνομικό Τμήμα Αμαρουσίου, 
ε. Αστυνομικό Τ μήμα Αρτέμιδος. 
στ. Αστυνομικό Τμήμα Βριλησσίων. 
ζ. Αστυνομικό Τμήμα Γέρακα, 
η. Αστυνομικό Τμήμα Γλυκών Νερών, 
θ. Αστυνομικό Τμήμα Ηρακλείου, 
ι. Αστυνομικό Τμήμα Καλάμου, 
ια. Αστυνομικό Τμήμα Καπανδριτίου. 
ιβ. Αστυνομικό Τμήμα Κηφισιάς, 
ιγ. Αστυνομικό Τμήμα Μαραθώνα, 
ιδ. Αστυνομικό Τμήμα Μελισσίων. 
ιε. Αστυνομικό Τμήμα Μεταμόρφωσης, 
ιστ Αστυνομικό Τμήμα Νέας Ερυθραίας, 
ιζ. Α' Αστυνομικό Τμήμα Νέας Ιωνίας, 
ιη. Β' Αστυνομικό Τμήμα Νέας Ιωνίας, 
ιθ. Αστυνομικό Τμήμα Νέας Μάκρης 
κ. Αστυνομικό Τμήμα Νέας Φιλαδέλφειας, 
κα. Αστυνομικό Τμήμα Νέας Χαλκηδόνας. 


κβ. Αστυνομικό Τμήμα Νέου Ψυχικού, 
κγ. Αστυνομικό Τμήμα Ολυμπιακού Αθλητικού Κέντρου 
Αθηνών (Ο.Α.Κ.Α.). 
κδ. Αστυνομικό Τμήμα Παιανίας. 
κε. Αστυνομικό Τμήμα Παλλήνης. 
κστ. Αστυνομικό Τμήμα Παπάγου. 
κζ. Αστυνομικό Τμήμα Πεντέλης, 
κη. Αστυνομικό Τμήμα Πεύκης. 
κθ. Αστυνομικό Τμήμα Ραφήνας. 
λ. Αστυνομικό Τ μήμα Σπάτων. 
λα. Αστυνομικό Τμήμα Φιλοθέης, 
λβ. Αστυνομικό Τμήμα Χαλανδρίου, 
λγ. Αστυνομικό Τμήμα Χολαργού. 
λδ. Αστυνομικό Τμήμα Ψυχικού, 
λε. Αστυνομικό Τμήμα Ωρωπού. 

2. Στην ίδια Διεύθυνση λειτουργούν επίσης: 

α. Ο Αστυνομικός Σταθμός Αυλώνος, ο οποίος υπάγεται 
διοικητικά στο Αστυνομικό Τμήμα Καπανδριτίου. 

β. Ο Αστυνομικός Σταθμός Νέας Κηφισιάς, ο οποίος υ¬ 
πάγεται διοικητικά στο Αστυνομικό Τμήμα Κηφισιάς. 

γ. Οι Αστυνομικοί Σταθμοί Εκάλης και Φρουράς Τα- 
τοΐου, οι οποίοι υπάγονται διοικητικά στο Αστυνομικό 
Τμήμα Νέας Ερυθραίας. 

3. Έδρα των Υπηρεσιών των προηγούμενων παραγρά¬ 
φων του παρόντος άρθρου ορίζεται, αντίστοιχα, ο ομώ¬ 
νυμος δήμος ή κοινότητα, πλην του Τμήματος Τουριστι¬ 
κής Αστυνομίας Βορειοανατολικής Αττικής, και του Αστυ¬ 
νομικού Τ μήματος Ο.Α.Κ.Α., τα οποία έχουν έδρα το Δήμο 
Αμαρουσίου και τις εγκαταστάσεις του Ολυμπιακού Α¬ 
θλητικού Κέντρου Αθηνών, αντίστοιχα και του Αστυνομι¬ 
κού Σταθμού Τατοΐου, ο οποίος έχει έδρα το κτήμα Τα- 
τοΐου. 

Άρθρο 8 

Υπηρεσίες Διεύθυνσης Αστυνομίας Νοτιοανατολικής 
Αττικής 

1. Στη Διεύθυνση Αστυνομίας Νοτιοανατολικής Αττικής 
λειτουργούν οι ακόλουθες Υπηρεσίες που υπάγονται δι¬ 
οικητικά σ’ αυτή: 

α. Τμήμα Τουριστικής Αστυνομίας Νοτιοανατολικής Ατ¬ 
τικής. 

β. Αστυνομικό Τμήμα Αναβύσσου. 
γ. Αστυνομικό Τμήμα Αργυρούπολης. 
δ. Αστυνομικό Τ μήμα Βάρης. 
ε. Αστυνομικό Τμήμα Βούλας, 
στ. Αστυνομικό Τμήμα Βουλιαγμένης, 
ζ. Α' Αστυνομικό Τμήμα Γλυφάδας, 
η. Β'Αστυνομικό Τμήμα Γλυφάδας, 
θ. Αστυνομικό Τμήμα Ελληνικού, 
ι. Αστυνομικό Τμήμα Ηλιούπολης, 
ια. Αστυνομικό Τμήμα Καλυβιών, 
ιβ. Αστυνομικό Τμήμα Κερατέας. 
ιγ. Αστυνομικό Τμήμα Κορωπίου. 
ιδ. Αστυνομικό Τμήμα Λαυρίου, 
ιε. Αστυνομικό Τμήμα Μαρκοπούλου. 

2. Στην ίδια Διεύθυνση λειτουργούν επίσης: 

α. Ο Αστυνομικός Σταθμός Σαρωνίδας, ο οποίος υπά¬ 
γεται διοικητικά στο Αστυνομικό Τμήμα Καλυβιών. 

β. Ο Αστυνομικός Σταθμός Σουνίου, ο οποίος υπάγεται 
διοικητικά στο Αστυνομικό Τ μήμα Λαυρίου. 

γ. Ο Αστυνομικός Σταθμός Πόρτο-Ράφτη, ο οποίος υ¬ 
πάγεται διοικητικά στο Αστυνομικό Τ μήμα Μαρκοπούλου. 

3. Έδρα των Υπηρεσιών των προηγουμένων παραγρά¬ 
φων του παρόντος άρθρου ορίζεται, αντίστοιχα, ο ομώ¬ 
νυμος δήμος ή κοινότητα, πληντου Τμήματος Τουριστι¬ 
κής Αστυνομίας Νοτιοανατολικής Αττικής, το οποίο έχει 
έδρα το Δήμο Γλυφάδας και των Αστυνομικών Σταθμών 
Πόρτο-Ράφτη και Σουνίου, οι οποίοι έχουν έδρα τον οικι¬ 
σμό Πόρτο Ράφτη του Δήμου Μαρκόπουλου και τον οικι¬ 
σμό Κάτω Σουνίου του Δήμου Λαυρεωτικής, αντίστοιχα. 

Άρθρο 9 

Υπηρεσίες Μεταγωγών - Δικαστηρίων 

1. Η Υποδιεύθυνση Μεταγωγών - Δικαστηρίων Αθηνών 
διαρθρώνεται ως εξής: 

α. Στο Τμήμα Μεταγωγών Κρατουμένων, το οποίο είναι 
αρμόδιο για την ασφαλή μεταγωγή των κρατουμένων στις 
φυλακές και τα δικαστήρια και για τη συνοδεία χρηματα¬ 
ποστολών του δημοσίου, εκτός των ορίων της Γενικής Α¬ 
στυνομικής Διεύθυνσης Αττικής, καθώς και για τη μετα¬ 
γωγή κρατουμένων, των οποίων έχει αποφασισθεί η έκ¬ 
δοση, από τον Αερολιμένα Αθηνών προς τις φυλακές ή 
αρχές της χώρας και αντίστροφα, από τις οποίες παρα- 
λαμβάνονται ή προς τις οποίες προορίζονται, ανάλογα με 
την περιοχή ευθύνης του. 

β. Στο Τμήμα Τάξης Δικαστηρίων, το οποίο είναι αρμό¬ 
διο για την τήρηση της τάξης στους χώρους των δικαστη¬ 
ρίων, ενισχυόμενο σε εξαιρετικές περιπτώσεις από δυνά¬ 
μεις της Υ.Μ.Ε.Τ., κατόπιν διαταγής του γενικού αστυνο¬ 
μικού διευθυντή Αττικής. 

γ. Στο Τμήμα Διοικητικής Υποστήριξης, το οποίο ασκεί 
τις αρμοδιότητες που ορίζονται στο εδάφιο γ'της παρα¬ 
γράφου 1 του άρθρου 10 του παρόντος διατάγματος. 

2. Το Τμήμα Μεταγωγών - Δικαστηρίων Πειραιώς διαρ¬ 
θρώνεται στα εξής Γ ραφεία: 

α. Μεταγωγών Κρατουμένων. 

β. Τάξης Δικαστηρίων. 

γ. Διοικητικής Υποστήριξης. 

3. Οι αρμοδιότητες και η αποστολή των Γ ραφείων της 
προηγουμένης παραγράφου του παρόντος άρθρου είναι 
οι καθοριζόμενες από τα εδάφια α', β' και γ'της παραγρά¬ 
φου 1 του παρόντος άρθρου, αντίστοιχα. 

Άρθρο 10 

Διάρθρωση - Αρμοδιότητες Αστυνομικών Τμημάτων 

1. Τα Αστυνομικά Τμήματα των Διευθύνσεων Αστυνο¬ 
μίας, με την επιφύλαξη των διατάξεωντης παραγράφου 3 
του παρόντος άρθρου, διαρθρώνονται ως εξής: 

α. Στο Γ ραφείο Γενικής Αστυνόμευσης, το οποίο ασκεί 
τις αρμοδιότητες της αστυνομίας γενικής αστυνόμευσης 
και πολιτικής κινητοποίησης, εκτελείτις εργασίες εξυπη¬ 
ρέτησης άλλων Υπουργείων και κρατικών φορέων, που έ¬ 
χουν ανατεθεί στην Ελληνική Αστυνομία με ειδικούς νό¬ 
μους. Επιπλέον, χειρίζεται τις υποθέσεις των εγκλημάτων 
κατά της ζωής των άρθρων 301,302 και 304 Α Π.Κ., σω¬ 
ματικών βλαβών των άρθρων 308, 308Α, 309, 310 311, 
313, 314 και κατά της προσωπικής ελευθερίας των άρ¬ 
θρων 325, 328, 330, 331,332, 333 και 334 Π.Κ. Επίσης, το 
γραφείο αυτό φροντίζει για την τοποθέτηση σκοπών σε 
πιθανούς στόχους εγκληματικών ενεργειών και είναι αρ¬ 
μόδιο και για την τήρηση της τάξης στις συνεδριάσεις του 
τοπικού πταισματοδικείου. Εφόσον στην περιοχή του οι¬ 
κείου Αστυνομικού Τμήματος δεν εκτείνεται η τοπική αρ¬ 
μοδιότητα των Τμημάτων Τροχαίας και Τουριστικής Α¬ 


στυνομίας, ασκεί καιτις αρμοδιότητες των Υπηρεσιών αυ¬ 
τών. 

β. Στο Γ ραφείο Ασφαλείας, το οποίο ασκεί τις αρμοδιό¬ 
τητες δημόσιας και κρατικής ασφάλειας, με την επιφύλα¬ 
ξη των διατάξεωντου προηγούμενου εδαφίου καιτων σχε¬ 
τικών, με την έκδοση και εκτέλεση διοικητικών πράξεων 
που αφορούν αλλοδαπούς και το χειρισμό θεμάτων πολι¬ 
τικού ασύλου, διατάξεων. Σε κάθε Γ ραφείο Ασφαλείας συ¬ 
γκροτείται μόνιμη ομάδα Δίωξης Ναρκωτικών η οποία, για 
την αποτελεσματική αντιμετώπιση της εγκληματικότητας 
των ναρκωτικών, αναπτύσσει στενή συνεργασία με τα Το¬ 
πικά Συμβούλια Πρόληψης Εγκληματικότητας. Το Γρα¬ 
φείο Ασφαλείας συνεργάζεται στενά με την οικεία Υποδι¬ 
εύθυνση Ασφαλείας, η οποία καθοδηγεί και ελέγχει τη 
δράση του. Επιπλέον, το Γ ραφείο αυτό ύστερα από διατα¬ 
γή του διοικητή του Τμήματος, επιλαμβάνεται υποθέσεων 
εγκλημάτων ή συμβάντων, αρμοδιότητας του Γ ραφείου 
Γ ενικής Αστυνόμευσης, τα οποία λόγω της βαρύτητας του 
τρόπου, των μέσων και των ειδικών συνθηκών τέλεσής 
τους, συγκινούν ιδιαίτερα την κοινή γνώμη ή είναι δυνατόν 
να επηρεάσουν δυσμενώς το αίσθημα ασφάλειας των πο¬ 
λιτών ή απαιτούν εξειδικευμένη ή παρατεταμένη ενέργεια 
προς αποκάλυψη των δραστών και συλλογή των απαραί¬ 
τητων στοιχείων για την παραπομπή των υποθέσεων στη 
δικαιοσύνη. 

γ. Στο Γ ραφείο Διοικητικής Υποστήριξης, το οποίο είναι 
αρμόδιο για το χειρισμό θεμάτων προσωπικού, τη διαχεί¬ 
ριση του χρηματικού και υλικού, την εξασφάλιση της 
γραμματειακής εξυπηρέτησης και της εσωτερικής λει¬ 
τουργίας του Τμήματος, την τήρηση του αρχείου και τη 
διεκπεραίωση αιτημάτων διοικητικής φύσεως. 

2. Ο αριθμός των μελών του προσωπικού των Γ ραφείων 
Ασφαλείας καθορίζεται από το γενικό αστυνομικό διευ¬ 
θυντή Αττικής, ο οποίο εγκρίνει και τις εσωτερικές μετα¬ 
κινήσεις αυτού από και προς τα Γ ραφεία αυτά, ύστερα α¬ 
πό γνώμη του διευθυντή της Διεύθυνσης Ασφάλειας Αττι¬ 
κής και του διευθυντή της οικείας Διεύθυνσης 
Αστυνομίας. Το αστυνομικό προσωπικό που στελεχώνει 
τα εν λόγω Γ ραφεία εκτελεί αποκλειστικά τις αρμοδιότη¬ 
τες αυτών και μόνον σε εξαιρετικές περιπτώσεις μπορεί 
να διατεθεί για εκτέλεση άλλης υπηρεσίας, κατόπιν ε- 
γκρίσεως του γενικού αστυνομικού διευθυντή Αττικής. 

3. Τα Αστυνομικά Τμήματα Αίγινας, Σαλαμίνος, Πόρου, 
Σπετσών, Κυθήρων και Ύδρας, διαρθρώνονται ως εξής: 

α. Στο Γ ραφείο Γ ενικής Αστυνόμευσης - Ασφάλειας, το 
οποίο ασκείτις αρμοδιότητες που ορίζονται στα εδάφια α' 
και β'της παραγράφου 1 του παρόντος, καθώς και αυτές 
που αφορούν στα θέματα αλλοδαπών. 

β. Στο Γ ραφείο Διοικητικής Υποστήριξης, το οποίο α¬ 
σκείτις αρμοδιότητες που ορίζονται στο εδάφιο γ'της πα¬ 
ραγράφου 1 του παρόντος. 

4. Οι Αστυνομικοί Σταθμοί ασκούν στην περιοχή δικαιο¬ 
δοσίας τους το σύνολο των αρμοδιοτήτων γενικής αστυ¬ 
νόμευσης και ασφάλειας. Εφόσον, στην περιοχή του οι¬ 
κείου Αστυνομικού Σταθμού δεν εκτείνεται η τοπική αρμο¬ 
διότητα Υπηρεσιών Τροχαίας, Τουριστικής Αστυνομίας 
και Αλλοδαπών ασκούν και τις αρμοδιότητες των Υπηρε¬ 
σιών αυτών. 

Άρθρο 11 

Συντονισμός - Εποπτεία Αστυνομικών Τμημάτων 

1. Τα Αστυνομικά Τμήματα των Διευθύνσεων Αστυνο¬ 
μίας συντονίζονται, εποπτεύονται και ελέγχονται από το 

διευθυντή της οικείας Διεύθυνσης Αστυνομίας, με τη βοή¬ 
θεια των υποδιευθυντών αυτής, με την επιφύλαξη των 
διατάξεων της παραγράφου 3 του παρόντος άρθρου. Τα 
Αστυνομικά Τμήματα κάθε Διεύθυνσης Αστυνομίας κατα- 
νέμονται με διαταγή του οικείου διευθυντή σε τομείς, έ¬ 
καστος των οποίων περιλαμβάνει περισσότερα του ενός 
Αστυνομικά Τμήματα. Σε κάθε υποδιευθυντή Διεύθυνσης 
Αστυνομίας ανατίθεται με διαταγή του οικείου διευθυντή 
ο έλεγχος, ο συντονισμός και η εποπτεία των Αστυνομι¬ 
κών Τμημάτων ενός ή περισσοτέρων τομέων. 

2. Σε περίπτωση σοβαρών υποθέσεωντάξης, οι υποδιευ¬ 
θυντές των Διευθύνσεων Αστυνομίας αναλαμβάνουν προ¬ 
σωπικά τη διεύθυνση των αστυνομικών ενεργειών, εφόσον 
κρίνουν τούτο αναγκαίο ή διαταχθούν σχετικά και είναι υ¬ 
πεύθυνοι για την αποτελεσματική διεξαγωγή αυτών. 

3. Ο διευθυντής της Διεύθυνσης Ασφάλειας Αττικής, με 
τη βοήθεια και των υποδιευθυντών αυτής, καθώς και των 
διευθυντών των Υποδιευθύνσεων Ασφαλείας, ελέγχει, ε¬ 
ποπτεύει και συντονίζει τη δράση των Αστυνομικών Τ μη¬ 
μάτων για τα θέματα της καθύλην αρμοδιότητάς του. 

4. Η Διεύθυνση Τροχαίας ελέγχει, εποπτεύει και συντο¬ 
νίζει τα Αστυνομικά Τμήματα που ασκούν καθήκοντα Τρο- 
χαίας και μόνο ως προς τα θέματα της αρμοδιότητάς της. 

5. Η διάταξη της παραγράφου 2 του παρόντος άρθρου 
εφαρμόζεται ανάλογα και για τους υποδιευθυντές των Δι¬ 
ευθύνσεων Ασφαλείας και Τροχαίας Αττικής, όσον αφο¬ 
ρά τις υποθέσεις αρμοδιότητάς τους. 

Άρθρο 12 

Διάρθρωση - Αρμοδιότητες Τμημάτων Τουριστικής 
Αστυνομίας 

1. Τα Τμή ματα Τ συριστικής Αστυνομίας διαρθρώνονται 
ως εξής: 

α. Στο Γραφείο Τουρισμού, το οποίο είναι αρμόδιο για 
την εφαρμογή των διατάξεων της τουριστικής νομοθε¬ 
σίας και την εξυπηρέτηση τωντουριστών. Επίσης, εκτελεί 
τα προγράμματα τουριστικής αστυνόμευσης, παρακο¬ 
λουθεί τις σύγχρονες εξελίξεις που σχετίζονται με την 
Τουριστική Αστυνομία και συγκεντρώνει τα απαραίτητα 
στοιχεία τουριστικού ενδιαφέροντος. 

β. Στο Γ ραφείο Διοικητικής Υποστήριξης, το οποίο α¬ 
σκεί τις αρμοδιότητες που ορίζονται στο εδάφιο γ'της πα¬ 
ραγράφου 1 του άρθρου 10 του παρόντος διατάγματος. 

2. Οι Σταθμοί Τουριστικής Αστυνομίας ασκούν στην πε¬ 
ριοχή της δικαιοδοσίας τους τις ίδιες αρμοδιότητες μετά 
Τμήματα Τουρισμού. Η ακριβής ημερομηνία έναρξης και 
λήξης της λειτουργίας των περιορισμένης χρονικής διάρ¬ 
κειας Σταθμών Τουριστικής Αστυνομίας ορίζεται με δια¬ 
ταγή του Αρχηγού της Ελληνικής Αστυνομίας, ύστερα α¬ 
πό πρόταση του διευθυντή της οικείας Διεύθυνσης Αστυ¬ 
νομίας. 

ΚΕΦΑΛΑΙΟ Γ 

Διεύθυνση Ασφάλειας Αττικής 
Άρθρο 13 
Έδρα - Διάρθρωση 

1. Η Διεύθυνση Ασφάλειας Αττικής εδρεύει στην Αθήνα 
και ασκεί στην περιοχή δικαιοδοσίας της τις αρμοδιότη¬ 
τες αστυνομίας δημόσιας και κρατικής ασφάλειας, ιδίως 
αυτές που αναφέρονται σε ιδιαίτερα σοβαρά εγκλήματα 
ή εγκλήματα που συγκεντρώνουν τα χαρακτηριστικά του 
οργανωμένου εγκλήματος, καθώς και σ’ αυτά που η ε¬ 


γκληματική δραστηριότητα εκτείνεται στην τοπική αρμο¬ 
διότητα περισσότερων της μιας Υποδιευθύνσεων Ασφα¬ 
λείας. Κατ’ εξαίρεση, ύστερα από διαταγή του Αρχηγού 
της Ελληνικής Αστυνομίας, επιλαμβάνεται της διερεύνη- 
σης εγκλημάτων της καθ’ ύλην αρμοδιότητας της και σε 
άλλες περιοχές της επικράτειας προς παροχή συνδρο¬ 
μής στις κατά τόπο αρμόδιες αστυνομικές Υπηρεσίες. 

2. Η Διεύθυνση Ασφάλειας Αττικής διαρθρώνεται στις 
ακόλουθες Υποδιευθύνσεις: 

α. Αντιμετώπισης Οργανωμένου Εγκλήματος, 
β. Κρατικής Ασφάλειας. 

γ. Δίωξης Εγκλημάτων κατά Ζωής και Ιδιοκτησίας, 
δ. Δίωξης Οικονομικών Εγκλημάτων, Αρχαιοκαπηλίας 
και Ηθών. 

ε. Δίωξης Ναρκωτικών, 
στ. Προστασίας Ανηλίκων, 
ζ. Προστασίας Επισήμων, 
η. Αλλοδαπών, 
θ. Εσωτερικών Λειτουργιών. 

3. Στη Διεύθυνση Ασφάλειας Αττικής υπάγονται: 

α. Οι Υποδιευθύνσεις Ασφάλειας, που λειτουργούν 
στην περιοχή δικαιοδοσίας της. 

β. Τα Τ μήματα Αλλοδαπών και Δίωξης Ναρκωτικών που 
λειτουργούν στην περιοχή δικαιοδοσίας της. 

Άρθρο 14 

Υποδιεύθυνση Αντιμετώπισης Οργανωμένου 
Εγκλήματος 

Η Υποδιεύθυνση Αντιμετώπισης Οργανωμένου Εγκλή¬ 
ματος διαρθρώνεται στα ακόλουθα τμήματα: 

α. Στο Τμήμα 1 ο Διαχείρισης Πληροφοριών και Στρατη¬ 
γικής, το οποίο είναι αρμόδιο για: 

(1) Τη συγκέντρωση, επεξεργασία, σύνθεση, ανάλυση 
και αξιολόγηση του πληροφοριακού υλικού, που αφορά 
το οργανωμένο έγκλημα. Προς τούτο συνεργάζεται με τη 
Διεύθυνση Δημόσιας Ασφάλειας του Αρχηγείου της Ελ¬ 
ληνικής Αστυνομίας. 

(2) Την εγκληματολογική και επιχειρησιακή στρατηγική 
ανάλυση των υφισταμένων πληροφοριακών δεδομένων 
και στοιχείων. 

(3) Την εισήγηση λειτουργικού, τακτικού και στρατηγι¬ 
κού σχεδιασμού για την αντιμετώπιση του οργανωμένου 
εγκλήματος και την κατάρτιση μνημονίων και σχεδίων ε¬ 
νεργειών των Υπηρεσιών Ασφαλείας. 

(4) Τη γραμματειακή εξυπηρέτηση της Υποδιεύθυνσης 
και το χειρισμό θεμάτων τεχνικής υποστήριξης αυτής. 

β. Στο Τμήμα 2ο Εξακριβώσεων και Τεκμηρίωσης Πλη¬ 
ροφοριών, το οποίο είναι αρμόδιο για: 

(1) Την έρευνα καταγγελιών, την επιβεβαίωση της αξιο¬ 
πιστίας των πληροφοριών και την εξακρίβωση στοιχείων 
που αφορούν το οργανωμένο έγκλημα. Προς τούτο συ¬ 
νεργάζεται με τις άλλες διωκτικές αρχές. 

(2) Τη διαβίβαση στις λοιπές Υποδιευθύνσεις Ασφαλεί¬ 
ας πληροφοριών και στοιχείων, που μπορούν να αξιοποι- 
ηθούν για την εξιχνίαση υποθέσεων αρμοδιότητάς τους 
και την παροχή συνδρομής στις Υπηρεσίες που επιλαμ¬ 
βάνονται της διερεύνησης τέτοιων εγκλημάτων. 

Άρθρο 15 

Υποδιεύθυνση Κρατικής Ασφάλειας 

Η Υποδιεύθυνση Κρατικής Ασφάλειας διαρθρώνεται 
στα ακόλουθα Τμήματα: 

α. Στο Τμήμα Ιο Συντονισμού, το οποίο μεριμνά για τη 
συνεργασία και το συντονισμό των λοιπών τμημάτων της 
Υποδιεύθυνσης, σύμφωνα με τις εντολές του προϊσταμέ¬ 
νου της, την ενέργεια μελετών και αναλύσεων σε σοβαρά 
θέματα κρατικής ασφάλειας, τη διεξαγωγή της απόρρη¬ 
της αλληλογραφίας της Υποδιεύθυνσης και την τήρηση 
του σχετικού αρχείου και την παροχή της αναγκαίας τε¬ 
χνικής υποστήριξης στα λοιπά Τμήματα της Υποδιεύθυν¬ 
σης. 

β. Στο Τμήμα 2ο Προστασίας της Ασφάλειας του Κρά¬ 
τους και του Πολιτεύματος, το οποίο είναι αρμόδιο για την 
πρόληψη και καταστολή κάθε ενέργειας που στρέφεται 
κατά της ασφάλειας του Κράτους και του Δημοκρατικού 
Πολιτεύματος. 

γ. Στο Τμήμα 3ο Ενημέρωσης, το οποίο είναι αρμόδιο 
για τη συλλογή πληροφοριών, που αφορούν σοβαρά κοι¬ 
νωνικά ή πολιτιστικά ζητήματα και ενημερώνει τις αρμό¬ 
διες Υπηρεσίες, για τη λήψη των αναγκαίων μέτρων τάξε- 
ως, ασφάλειας και τροχαίας. Παρακολουθεί γενικά τα ε¬ 
θνικά και θρησκευτικά ζητήματα και ενημερώνει τις 
αρμόδιες αρχές. Επίσης, ασχολείται με την εφαρμογή 
της νομοθεσίας περί παρανόμων ραδιοφωνικών και τηλε¬ 
οπτικών σταθμών και ασυρμάτου επικοινωνίας. 

δ. Στο Τμήμα 4ο Όπλων και Εκρηκτικών, το οποίο είναι 
αρμόδιο για την εφαρμογή της ισχύουσας νομοθεσίας 
για τα όπλα και εκρηκτικά και την έκδοση των σχετικών α¬ 
δειών. 

ε. Στο Τμήμα 5ο Εξουδετέρωσης Εκρηκτικών Μηχανι¬ 
σμών και Αυτοσχέδιων Βομβών, το οποίο έχει ως αποστο¬ 
λή την επισήμανση, περισυλλογή, εξουδετέρωση, καθώς 
και τη διενέργεια των αναγκαίων εργασιών, για κατα¬ 
στροφή εκρηκτικών μηχανισμών και αυτοσχεδίων βομ¬ 
βών στους χώρους τοπικής αρμοδιότητας της Ελληνικής 
Αστυνομίας, πλην αυτών για τους οποίους ειδικές διατά¬ 
ξεις προβλέπουν αρμοδιότητα των Ενόπλων Δυνάμεων. 

Άρθρο 16 

Υποδιεύθυνση Δίωξης Εγκλημάτων κατά Ζωής 
και Ιδιοκτησίας 

Η Υποδιεύθυνση Δίωξης Εγκλημάτων κατά Ζωής και Ι¬ 
διοκτησίας διαρθρώνεται ως εξής: 

α. Στο Τμήμα 1 ο εγκλημάτων κατά Ζωής, το οποίο χειρί¬ 
ζεται τις υποθέσεις εγκλημάτων κατά της ζωής των άρ¬ 
θρων 299, 300, 303, 304, 305, 306 και 307 Π.Κ., ληστειών 
του άρθρου 380 παρ.2 Π.Κ., σωματικών βλαβών, του άρ¬ 
θρου 312 Π.Κ. και κατά της προσωπικής ελευθερίας των 
άρθρων 322, 323, 324, 326, 327 και 335 Π.Κ. 

β. Στο Τμήμα 2ο Εγκλημάτων κατά Ιδιοκτησίας, το οποίο 
χειρίζεται τις υποθέσεις ληστειών του άρθρου 380 παρ.1 
και 3 Π.Κ., κλοπών, διαρρήξεων, ζωοκλοπών, ζωοκτονιών 
και αρπαγών τσαντών και αναζητά τα κλεμμένα οχήματα 
και αντικείμενα. 

γ. Στο Τμήμα 3ο Δίωξης Εκβιαστών, το οποίο είναι αρ¬ 
μόδιο για το χειρισμό όλων των υποθέσεων που σχετίζο¬ 
νται με εκβιάσεις σε βάρος: 

(1) Προσώπων που διατηρούν νυκτερινά κέντρα, χαρ- 
τοπαικτικές λέσχες ή άλλα ομοειδή καταστήματα και ε- 
παγγελματιών γενικά, εφόσον οι εκβιάσεις αυτές έχουν ά¬ 
μεση σχέση με την επαγγελματική τους δραστηριότητα. 

(2) Ιδιοκτητών ή κατόχων μεταφορικών μέσων δια της 
μεθόδου της προηγούμενης αφαίρεσης αυτών. 

δ. Στο Τμήμα 4ο Αναζητήσεων, το οποίο φροντίζει για 


την εκτέλεση διωκτικών εγγράφων, αναζητά απολεσθέντα 
αντικείμενα, καθώς και εξαφανισθέντα ή διωκόμενα άτομα 
ελέγχοντας προς τούτο και τα δελτία αφίξεων - αναχωρή¬ 
σεων πελατών σε ξενοδοχεία και λοιπά καταλύματα. 

ε. Στο Γ ραφείο Γ ραμματείας, το οποίο είναι αρμόδιο για 
τη γραμματειακή εξυπηρέτηση της Υποδιεύθυνσης και το 
χειρισμό θεμάτων τεχνικής υποστήριξης αυτής. 

Άρθρο 17 

Υποδιεύθυνση Δίωξης Οικονομικών Εγκλημάτων, 
Αρχαιοκαπηλίας και Ηθών 

Η Υποδιεύθυνση Δίωξης Οικονομικών Εγκλημάτων Αρ¬ 
χαιοκαπηλίας και Ηθών διαρθρώνεται ως εξής: 

α. Στο Τμήμα 1 ο Οικονομικών Εγκλημάτων, το οποίο χει¬ 
ρίζεται τις υποθέσεις απιστίας, απάτης, εκβίασης, κατα¬ 
δολίευσης δανειστών, χρεοκοπίας, πλαστογραφίας, το¬ 
κογλυφίας, υπεξαγωγής εγγράφων, δωροδοκίας, νόθευ- 
σης και παραβίασης απορρήτου. Επίσης, είναι αρμόδιο 
για τις υποθέσεις παραβίασης της νομοθεσίας περί επι¬ 
ταγών, συναλλαγματικών, αξιογράφων εμπορικών εται¬ 
ρειών, της νομοθεσίας περί πνευματικής ιδιοκτησίας, της 
νομοθεσίας περί το νόμισμα και την προστασία των κατα¬ 
ναλωτών. 

β. Στο Τμήμα 2ο Αρχαιοκαπηλίας, το οποίο είναι αρμό¬ 
διο για το χειρισμό υποθέσεων κλοπών και παράνομης ε¬ 
μπορίας έργων τέχνης και αρχαιοτήτων. 

γ. Στο Τμήμα 3ο Ηθών, το οποίο είναι αρμόδιο για τη 
δίωξη των εγκλημάτων περί τα ήθη, την εφαρμογή της νο¬ 
μοθεσίας για τα εκδιδόμενα πρόσωπα και τον έλεγχο του 
προσωπικού των δημοσίων κέντρων και καταστημάτων. 

δ. Στο Τ μήμα 4ο Παιγνίων, το οποίο είναι αρμόδιο για τη 
δίωξη των παραβάσεων της νομοθεσίας περί παιγνίων, 
στοιχημάτων, εράνων, καζίνων και ιπποδρομιών και την 
παρακολούθηση γενικά της δραστηριότητας των λεσχών 
και συναφών καταστημάτων. 

ε. Στο Γ ραφείο Γ ραμματείας, το οποίο είναι αρμόδιο για 
τη γραμματειακή εξυπηρέτηση της Υποδιεύθυνσης και το 
χειρισμό θεμάτων τεχνικής υποστήριξης αυτής. 

Άρθρο 18 

Υποδιεύθυνση Δίωξης Ναρκωτικών 

Η Υποδιεύθυνση Δίωξης Ναρκωτικών διαρθρώνεται ως 
εξής: 

α. Στο Τμήμα Ιο Γενικών Υποθέσεων, το οποίο είναι αρ¬ 
μόδιο για το χειρισμό όλων των σοβαρών, κατά την κρίση 
του Προϊσταμένου της Υποδιεύθυνσης, υποθέσεων ναρ¬ 
κωτικών και ειδικότερα εκείνων που έχουν διεθνείς προε¬ 
κτάσεις, συνεργαζόμενο, κατά περίπτωση, με τις συναρ- 
μόδιες διωκτικές Υπηρεσίες, καθώς και με τις διωκτικές 
αρχές άλλων χωρών. Επίσης, είναι αρμόδιο και για την κα¬ 
ταπολέμηση παρανόμων προσόδων από τη διακίνηση 
ναρκωτικών. 

β. Στο Τμήμα 2ο Άμεσης Επέμβασης, το οποίο λειτουρ¬ 
γεί σε 24ωρη βάση, χειρίζεται το κέντρο βάσης (Β/Τ) της 
Υποδιεύθυνσης Δίωξης Ναρκωτικών και έχει τις εξής αρ¬ 
μοδιότητες : 

(1) Δέχεται και καταγράφει οποιαδήποτε καταγγελία α¬ 
ναφορικά με θέματα ναρκωτικών και επεμβαίνει αμέσως 
σε κάθε περίπτωση που κρίνεται αναγκαίο, κινητοποιώ¬ 
ντας τα απαραίτητα προς τούτο προσωπικό και μέσα. 

(2) Ενημερώνει έγκαιρα το κατά τόπον αρμόδιο Τμήμα 
Ναρκωτικών για περαιτέρω χειρισμό της υπόθεσης. 

(3) Καταγράφει τις καταγγελίες που περιέρχονται στον 
τριψήφιο αριθμό 109, οι οποίες αφού εξακριβωθούν προ¬ 
ωθούνται στα αρμόδια Τμήματα Ναρκωτικών για περαιτέ¬ 
ρω εκμετάλλευση, κατόπιν εντολής του προϊσταμένου 
της Υποδιεύθυνσης Δίωξης Ναρκωτικών. 

(4) Συντονίζει μέσω του Ρ/Τ κέντρου, τις επιχειρησιακές 
ομάδες των Τμημάτων της Υποδιεύθυνσης Δίωξης Ναρ¬ 
κωτικών παρέχοντάς τους κάθε δυνατή υποστήριξη. 

(5) Υποδέχεται και ενημερώνει σχετικά προσαγόμενα ε¬ 
ξαρτημένα άτομα ή χρήστες ναρκωτικών, καταγράφει το 
ιστορικό τους, παρέχοντάς τους κάθε διαθέσιμη πληρο¬ 
φορία σχετικά με τη διαδικασία ένταξής τους σε προ¬ 
γράμματα απεξάρτησης. 

γ. Στο Τμήμα 3ο Ανάλυσης και Τεκμηρίωσης Πληροφο¬ 
ριών, το οποίο έχει τις εξής αρμοδιότητες: 

(1) Συγκεντρώνει, αναλύει, εκτιμά, ταξινομεί και επιβε¬ 
βαιώνει την αξιοπιστία εισερχομένων αναφορικά με τα 
ναρκωτικά πληροφοριών και παραδίδει επεξεργασμένο 
πληροφοριακό υλικό στα επιχειρησιακού χαρακτήρα 
Τμήματα της Υποδιεύθυνσης, καθώς και σε άλλες αστυ¬ 
νομικές Υπηρεσίες που θα υποβάλλουν σχετικά αιτήματα. 

(2) Μελετά τα σχετικά με την εγκληματικότητα των ναρ¬ 
κωτικών στοιχεία, προβαίνει σε προβλέψεις αναφορικά 
με τις τάσεις διακίνησης ναρκωτικών στην περιοχή της Ατ¬ 
τικής και σε άλλες περιοχές της χώρας και εισηγείται τη 
λήψη των αναγκαίων για την έγκαιρη αντιμετώπιση του 
ζητήματος μέτρων. 

(3) Διακινεί την αλληλογραφία που αφορά εξακριβώ¬ 
σεις - διασταυρώσεις πληροφοριών τόσο με τις αστυνο¬ 
μικές Υπηρεσίες της χώρας όσο και με τις αντίστοιχες αλ¬ 
λοδαπές αρχές και την ΙΝΤΕΒΡΟΙ, μέσω της Διεύθυνσης 
Διεθνούς Αστυνομικής Συνεργασίας /Αρχηγείου Ελληνι¬ 
κής Αστυνομίας. 

(4) Μεριμνά γιατη μηχανοργάνωση της Υποδιεύθυνσης 
και την καταχώριση στους Η/Υτων εισερχομένων στοιχεί¬ 
ων και πληροφοριών και είναι υπεύθυνο για τη διαφύλαξη 
του απαραβίαστου και απορρήτου αυτών. 

δ. Στο Γ ραφείο Γ ραμματείας, το οποίο είναι αρμόδιο για 
τη γραμματειακή και τεχνική υποστήριξη της Υποδιεύ¬ 
θυνσης, τηντήρηση των καθοριζομένων υπηρεσιακών βι¬ 
βλίων και του συμβατικού ειδικού αρχείου καρτελών, κα¬ 
θώς και για το χειρισμό των θεμάτων απασχόλησης των 
συνοδών και των αστυνομικών σκύλων δίωξης ναρκωτι¬ 
κών. 

Άρθρο 19 

Υποδιεύθυνση Προστασίας Ανηλίκων 

Η Υποδιεύθυνση Προστασίας Ανηλίκων διαρθρώνεται 
ως εξής: 

α. Στο Τμήμα Ιο Προστασίας Ανηλίκων, το οποίο είναι 
αρμόδιο για τη μελέτη των κοινωνικών αιτίων των εγκλη¬ 
μάτων που διαπράττονται από τους ανηλίκους, τη συνερ¬ 
γασία μετους συναρμόδιους φορείς, γιατηνπρόληψη και 
καταστολή της εγκληματικότητας των ανηλίκων και την ε¬ 
πεξεργασία των σχετικών στοιχείων. Επίσης, συνεργάζε¬ 
ται με το Τμήμα Αναζητήσεων για την αναζήτηση εξαφα- 
νισθέντων ανηλίκων. 

β. Στο Τμήμα 2ο Ειδικής Μεταχείρισης Ανηλίκων, το ο¬ 
ποίο είναι αρμόδιο γιατη μεταχείριση (ιδίως κράτηση, με¬ 
ταγωγή) των ποινικών παραβατών ανηλίκων κατά τη διάρ¬ 
κεια παραμονής τους στις Αστυνομικές Υπηρεσίες, σε συ¬ 
νεργασία με τις δικαστικές αρχές ανηλίκων και την 


παροχή συνδρομής στις λοιπές αστυνομικές Υπηρεσίες 
κατά την έρευνα αξιοποίνων πράξεων, στις οποίες εμπλέ¬ 
κονται ανήλικοι. 

Άρθρο 20 

Υποδιεύθυνση Προστασίας Επισήμων 

Η Υποδιεύθυνση Προστασίας Επισήμων διαρθρώνεται 
ως εξής: 

α. Στο Τμήμα 1° Προστασίας Μελών Κυβέρνησης και 
Βουλευτών, το οποίο λαμβάνει τα αναγκαία μέτρα για την 
ασφάλεια των μελών της Κυβέρνησης και των Βουλευ¬ 
τών. 

β. Στο Τμήμα 2° Προστασίας Προσώπων Ειδικών Κατη¬ 
γοριών, το οποίο λαμβάνει τα αναγκαία μέτρα για την α¬ 
σφάλεια των ημεδαπών, επισήμων ή μη, προσώπων που 
λόγω της θέσης ή της ιδιότητάς τους, ενδέχεται να απο- 
τελέσουν στόχο εγκληματικής ενέργειας. 

γ. Στο Τμήμα 3° Προστασίας Ξένων Επισήμων, το οποίο 
λαμβάνει τα αναγκαία μέτρα, για την ασφάλεια των ξένων 
επισήμων κατά τη διάρκεια παραμονής τους στη χώρα 
μας. 

δ. Στο Γ ραφείο Γ ραμματείας, το οποίο είναι αρμόδιο για 
τη γραμματειακή εξυπηρέτηση της Υποδιεύθυνσης καιτο 
χειρισμό θεμάτων τεχνικής Υποστήριξης αυτής. 

Άρθρο 21 

Υποδιεύθυνση Αλλοδαπών 

Η Υποδιεύθυνση Αλλοδαπών διαρθρώνεται ως εξής: 

α. Στο Τμήμα 1 ο Συντονισμού, το οποίο έχει τις εξής αρ¬ 
μοδιότητες: 

(1) Συντονίζει, εποπτεύει, καθοδηγεί και ελέγχει τη δρά¬ 
ση των Τμημάτων Αλλοδαπών, καθώς και των Υπηρεσιών 
που ασκούν τις σχετικές αρμοδιότητες. 

(2) Συγκεντρώνει, επεξεργάζεται, αξιολογεί στοιχεία 
και ενεργεί μελέτες επί θεμάτων αλλοδαπών, μεταβιβάζει 
πληροφορίες για παράνομη δράση αυτών στις κατά τό¬ 
πον Υπηρεσίες που ασκούν σχετικές αρμοδιότητες και 
φροντίζει για τη λήψη των αναγκαίων μέτρων πρόληψης 
και καταστολής. 

(3) Εξασφαλίζει τη διοικητική υποστήριξη της Υποδιεύ¬ 
θυνσης, χειρίζεται θέματα προσωπικού και τηρεί το αρ¬ 
χείο των διπλωματικών αποστολών στην Ελλάδα. 

β. Στο Τμήμα 2ο Απελάσεων, το οποίο έχει τις εξής αρ¬ 
μοδιότητες: 

(1) Παραλαμβάνειτους προς απέλαση αλλοδαπούς με¬ 
τά της σχετικής αλληλογραφίας και προβαίνει στις περαι¬ 
τέρω ενέργειες για την υλοποίηση των αποφασισθέντων 
απελάσεων. 

(2) Φροντίζει για την ασφαλή φρούρηση των κρατουμέ¬ 
νων προς απέλαση αλλοδαπών καιτηνεν γένειλειτουργία 
των κρατητηρίων. 

Άρθρο 22 

Υποδιεύθυνση Εσωτερικών Λειτουργιών 

Η Υποδιεύθυνση Εσωτερικών Λειτουργιών διαρθρώνε¬ 
ται ως εξής: 

α. Στο Τμήμα Ιο Προσωπικού, το οποίο είναι αρμόδιο 
για το χειρισμό όλων των θεμάτων του προσωπικού της 
Διεύθυνσης Ασφάλειας και φροντίζει γιατη διενέργεια δι¬ 
οικητικών εξετάσεων. 

β. Στο Τμήμα 2ο Διεκπεραίωσης, το οποίο είναι αρμόδιο 

για τη διακίνηση της εισερχόμενης και εξερχόμενης αλ¬ 
ληλογραφίας της Διεύθυνσης. 

γ. Στο Τμήμα 3ο Ευρετηρίων και Αρχείων, το οποίο είναι 
αρμόδιο για την μηχανογράφηση, την ενημέρωση, τηντή- 
ρηση και ευρετηρίαση των αρχείων, την τοποθέτηση των 
πληροφοριακών εγγράφων σ’ αυτά, καθώς και για τον ε¬ 
φοδιασμό των Υποδιευθύνσεων της Διεύθυνσης με τα έγ¬ 
γραφα αυτά. Επίσης, το Τμήμα αυτό είναι αρμόδιο και για 
την εκκαθάριση των αρχείων, την καταστροφή των αχρή¬ 
στων εγγράφων και τη θεματική αναδιάταξη και ενοποίη¬ 
ση των φακέλων. 

δ. Στο Τμήμα 4ο Διαχείρισης Υλικού - Χρηματικού, το ο¬ 
ποίο ασκεί τις αρμοδιότητες που ορίζονται στην παρά¬ 
γραφο 7 του άρθρου 3 του παρόντος διατάγματος. 

ε. Στο Τμήμα 5ο Τεχνικών Μέσων, το οποίο είναι αρμό¬ 
διο για την οργάνωση και εποπτεία κίνησης των Υπηρε¬ 
σιακών οχημάτων της Διεύθυνσης, καθώς και για τη λει¬ 
τουργία των τηλεπικοινωνιακών μέσων αυτής. 

στ. Στο Τμήμα 6ο Ταυτοτήτων, το οποίο είναι αρμόδιο 
για την παραλαβή, τον έλεγχο, την πρωτοκόλληση, την ε¬ 
πικύρωση και την ενσωμάτωση των δελτίων αστυνομικών 
ταυτοτήτων, καθώς και την αρχειοθέτηση και την τήρηση 
του σχετικού αρχείου καρτελών. 

ζ. Στο Τμήμα 7ο Επιχειρησιακού Σχεδιασμού, το οποίο 
είναι αρμόδιο για τη μελέτη της λειτουργίας των επιμέ- 
ρους Υπηρεσιών της Διεύθυνσης και την εισήγηση τρό¬ 
πων και μεθόδων βελτίωσης της αποτελεσματικότητάς 
τους, την εκπόνηση σχεδίων και διαταγών σχετικών με τη 
λήψη μέτρων ασφάλειας σε κάθε είδους εκδηλώσεις, την 
παρακολούθηση των στόχων στην περιοχή ευθύνης της 
Διεύθυνσης και την εισήγηση μέτρων για την αποτελε¬ 
σματική προστασία τους, τη διαχείριση στοιχείων στα 
πλαίσια εφαρμογής της Συμφωνίας 30ΗΕΝΘΕΝ, την πα¬ 
ροχή οδηγιών στις Υπηρεσίες της Διεύθυνσης για την ε¬ 
φαρμογή της νομοθεσίας και τη συγκέντρωση - καταχώ¬ 
ριση και κατάλληλη αξιοποίηση στοιχείων εγκληματικό¬ 
τητας, βάσει αναφορών των Υπηρεσιών. 

η. Στο Τμήμα 8ο Φρουράς Κρατητηρίων, το οποίο είναι 
αρμόδιο για την παραλαβή και ασφαλή φρούρηση των 
κρατουμένων στα κρατητήριατου Αστυνομικού Μεγάρου 
Αθηνών και την παράδοση αυτών στις αρμόδιες Υπηρε¬ 
σίες. 

Άρθρο 23 

Υποδιευθύνσεις Ασφαλείας 

1. Στη Διεύθυνση Ασφάλειας Αττικής λειτουργούν οι α¬ 
κόλουθες Υποδιευθύνσεις Ασφαλείας, οι οποίες υπάγο¬ 
νται διοικητικά σ' αυτή: 

α. Υποδιεύθυνση Ασφάλειας Αθηνών, 
β. Υποδιεύθυνση Ασφάλειας Πειραιώς, 
γ. Υποδιεύθυνση Ασφάλειας Δυτικής Αττικής, 
δ. Υποδιεύθυνση Ασφάλειας Βορειοανατολικής Αττι¬ 
κής. 

ε. Υποδιεύθυνση Ασφάλειας Νοτιοανατολικής Αττικής. 

2. Οι Υπηρεσίες της προηγούμενης παραγράφου του 
παρόντος άρθρου έχουν έδρα δήμο της περιοχής τοπι¬ 
κής αρμοδιότητάς τους και διαρθρώνονται ως ακολού¬ 
θως: 

α. Στο Τμήμα Δημόσιας Ασφάλειας, το οποίο είναι αρ¬ 
μόδιο για το χειρισμό σοβαρών υποθέσεων που ανάγο¬ 
νται στον τομέα της αστυνομίας δημόσιας ασφάλειας, 
την εξιχνίαση των σχετικών εγκλημάτων, καθώς και την α¬ 


ναζήτηση και σύλληψη των δραστών αυτών, εφόσον για 
το έργο αυτό απαιτούνται ιδιαίτερες προσπάθειες και έ¬ 
ρευνες. Δεν υπάγονται στην αρμοδιότητα του τμήματος 
αυτού τα εγκλήματα που σχετίζονται με τα ναρκωτικά και 
το οργανωμένο έγκλημα. 

β. Στο Τμήμα Κρατικής Ασφάλειας, το οποίο είναι αρμό¬ 
διο για το χειρισμό θεμάτων που ανάγονται στον τομέα 
της κρατικής ασφάλειας και ιδίως στη συλλογή πληρο¬ 
φοριών, εφαρμογή νομοθεσίας περί παρανόμων ραδιο¬ 
φωνικών και τηλεοπτικών σταθμών και ασυρμάτου επικοι¬ 
νωνίας και την προστασία στόχων. Επίσης, είναι αρμόδιο 
για την πρόληψη και καταστολή κάθε ενέργειας που στρέ¬ 
φεται κατά της ασφάλειας του κράτους και του δημοκρα¬ 
τικού πολιτεύματος. 

γ. Στο Γ ραφείο Διοικητικής Υποστήριξης το οποίο είναι 
αρμόδιο για το χειρισμό θεμάτων προσωπικού, τη διαχεί¬ 
ριση του χρηματικού και υλικού, την εξασφάλιση της 
γραμματειακής εξυπηρέτησης και της εσωτερικής λει¬ 
τουργίας της Υποδιεύθυνσης, την τήρηση του αρχείου 
και τη διεκπεραίωση αιτημάτων διοικητικής φύσεως. 

δ. Στο Γ ραφείο Εγκληματολογικών Ερευνών (Γ.Ε.Ε.), το 
οποίο ασκεί τις αρμοδιότητες που προβλέπονται από τις 
διατάξεις του άρθρου 6 παρ. 1, εδάφια α'έωςε' και ζ'του 
Π.Δ. 342/1997 (ΑΊ09). 

Άρθρο 24 

Τ μήματα Αλλοδαπών 

1. Στη Διεύθυνση Ασφάλειας Αττικής λειτουργούντα α¬ 
κόλουθα Τμήματα Αλλοδαπών τα οποία υπάγονται διοι¬ 
κητικά σ’ αυτή: 

α. Τμήμα Αλλοδαπών Αθηνών. 

β. Τμήμα Αλλοδαπών Πειραιώς. 

γ. Τ μήμα Αλλοδαπών Δυτικής Αττικής. 

δ. Τμήμα Αλλοδαπών Βορειοανατολικής Αττικής. 

ε. Τμήμα Αλλοδαπών Νοτιοανατολικής Αττικής. 

στ. Τμήμα Αλλοδαπών Λαυρίου. 

2. Οι Υπηρεσίες της προηγουμένης παραγράφου του 
παρόντος άρθρου έχουν έδρα δήμο της περιοχής τοπικής 
αρμοδιότητάς τους και διαρθρώνονται ως ακολούθως: 

α. Στο Γ ραφείο Αστυνόμευσης και Διοικητικών Μέτρων, 
το οποίο είναι αρμόδιο για τον έλεγχο της νόμιμης παρα¬ 
μονής και εργασίας των αλλοδαπών στην περιοχή του 
Τμήματος και την εφαρμογή της νομοθεσίας για τους αλ¬ 
λοδαπούς, καθώς και για το χειρισμό των θεμάτων των 
σχετικών με την έκδοση διοικητικών πράξεων και μέτρων 
που αφορούν αλλοδαπούς. 

β. Στο Γ ραφείο Πολιτικού Ασύλου, το οποίο είναι αρμό¬ 
διο για το χειρισμό των θεμάτων πολιτικού ασύλου και 
προσφύγων και την εφαρμογή της σχετικής νομοθεσίας. 

γ. Στο Γ ραφείο Γ ραμματείας, το οποίο χειρίζεται τα θέ¬ 
ματα προσωπικού, διαχειρίζεται το χρηματικό και το υλι¬ 
κό, εξασφαλίζει τη γραμματειακή εξυπηρέτηση και την ε¬ 
σωτερική λειτουργία του Τμήματος, τηρείτο αρχείο, δέ¬ 
χεται τα αιτήματα των πολιτών και μεριμνά για την 
ικανοποίησή τους. 

δ. Στο Γ ραφείο Ελέγχου Διαβατηρίων και Συναλλάγμα¬ 
τος, το οποίο είναι αρμόδιο για τον έλεγχο της νόμιμης 
διακίνησης ημεδαπών και αλλοδαπών και την εφαρμογή 
της νομοθεσίας περί προστασίας του εθνικού νομίσματος 
και συναλλάγματος. Το Γ ραφείο αυτό λειτουργεί μόνο ε¬ 
φόσον στην περιοχή του Τμήματος βρίσκονται σημεία ει¬ 
σόδου και εξόδου από τη χώρα. 




10 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


3. Συνιστάται Σταθμός Ελέγχου Διαβατηρίων - Συναλ¬ 
λάγματος, με έδρα το δήμο Ελευσίνας, ο οποίος υπάγε¬ 
ται διοικητικά στο Τμήμα Αλλοδαπών Δυτικής Αττικής και 
είναι αρμόδιος για τον έλεγχο της νόμιμης διακίνησης η¬ 
μεδαπών και αλλοδαπών και την εφαρμογή της νομοθε¬ 
σίας περί προστασίας του εθνικού νομίσματος και συναλ¬ 
λάγματος από το σημείο εισόδου - εξόδου της περιοχής 
έδρας του. 

Άρθρο 25 

Τμήματα Δίωξης Ναρκωτικών 

1. Στη Διεύθυνση Ασφάλειας Αττικής λειτουργούν τα α¬ 
κόλουθα Τμήματα Δίωξης Ναρκωτικών τα οποία υπάγο¬ 
νται διοικητικά σ’ αυτή: 

α. Τμήμα Δίωξης Ναρκωτικών Αθηνών. 

β. Τμήμα Δίωξης Ναρκωτικών Πειραιώς. 

γ. Τμήμα Δίωξης Ναρκωτικών Δυτικής Αττικής. 

δ. Τμήμα Δίωξης Ναρκωτικών Βορειοανατολικής Αττι¬ 
κής. 

ε. Τμήμα Δίωξης Ναρκωτικών Νοτιοανατολικής Αττι¬ 
κής. 

2. Οι Υπηρεσίες της προηγούμενης παραγράφου του 
παρόντος άρθρου έχουν έδρα δήμο της περιοχής τοπι¬ 
κής αρμοδιότητάς τους και διαρθρώνονται ως ακολού¬ 
θως: 

α. Στο Γ ραφείο Επιχειρήσεων, το οποίο έχει τις ακόλου¬ 
θες αρμοδιότητες: 

(1) Ελέγχει τη διακίνηση των ναρκωτικών και ψυχοτρό¬ 
πων ουσιών, ενεργεί προανακρίσεις και συντάσσει τις 
σχετικές δικογραφίες. 

(2) Παρακολουθεί τους υπόπτους εμπορίας ναρκωτι¬ 
κών, ημεδαπούς και αλλοδαπούς, με σκοπό την πρόληψη 
και καταστολή των σχετικών με αυτά εγκλημάτων. 

(3) Ελέγχει, σε συνεργασία με τους αρμόδιους φορείς 
και υπηρεσίες, τους διερχομένους από τους αερολιμέ¬ 
νες, λιμένες, σιδηροδρομικούς σταθμούς και σταθμούς 
αυτοκινήτων, υπόπτους διακίνησης ναρκωτικών. 

(4) Επιτηρεί, ιδίως τους δημόσιους χώρους που είναι 
πρόσφοροι για τη μεταφορά, διακίνηση και εμπορία ναρ¬ 
κωτικών, καθώς και τα δημόσια κέντρα, για τα οποία υ¬ 
πάρχουν υπόνοιες πραγματοποίησης συναλλαγών ή και 
χρήσης ναρκωτικών. 

(5) Συνεργάζεται με τις αρμόδιες τοπικές αρχές, υπη¬ 
ρεσίες και φορείς για την καλύτερη αντιμετώπιση της ε¬ 
γκληματικότητας που σχετίζεται με τα ναρκωτικά. 

(6) Επιτηρείτουςπλησίοντωνσχολείωνχώρους, καθώς 
και τα μέρη που συχνάζουν οι νέοι και συνεργάζεται με τις 
Υποδιευθύνσεις Ναρκωτικών και Προστασίας Ανηλίκων 
της Διεύθυνσης Ασφάλειας Αττικής για την αποτελεσμα¬ 
τική προστασία των μαθητών και της νεολαίας γενικότε¬ 
ρα. 

(7) Παρακολουθείτις μεθόδους και τα μέσα δράσης των 
εμπόρων ναρκωτικών. Αναλύει και αξιολογεί τα συμπερά¬ 
σματα και εισηγείται τη λήψη μέτρων που αποσκοπούν 
στην αποτελεσματικότερη αντιμετώπιση της σχετικής με 
τα ναρκωτικά εγκληματικότητας, τόσο στον προληπτικό 
όσο και στον κατασταλτικό τομέα. 

β. Στο Γ ραφείο Πληροφοριακής Υποστήριξης, το οποίο 
έχει τις ακόλουθες αρμοδιότητες: 

(1) Μεριμνά για την ανάπτυξη δικτύου συλλογής πλη¬ 
ροφοριών σχετικών με τις μεθόδους, τους τόπους, τους 
τρόπους, τα μέσα και τα πρόσωπα που χρησιμοποιούνται 


ή με οποιοδήποτε τρόπο εμπλέκονται σε διαδικασίες δια¬ 
κίνησης, προώθησης, διάθεσης και χρήσης ναρκωτικών 
ουσιών και φαρμάκων. 

(2) Ενημερώνει τον προϊστάμενο της Υπηρεσίας για το 
πληροφοριακό υλικό που έχει συγκεντρωθεί, προκειμέ- 
νου αυτό να αξιοποιηθεί από το Γ ραφείο Επιχειρήσεων 
του Τμήματος ή την Υποδιεύθυνση Δίωξης Ναρκωτικών 
της Διεύθυνσης Ασφάλειας Αττικής. 

γ. Στο Γ ραφείο Διοικητικής Υποστήριξης το οποίο είναι 
αρμόδιο για το χειρισμό θεμάτων προσωπικού, τη διαχεί¬ 
ριση του χρηματικού και υλικού, την εξασφάλιση της 
γραμματειακής εξυπηρέτησης και της εσωτερικής λει¬ 
τουργίας του Τμήματος, την τήρηση του αρχείου και τη 
διεκπεραίωση αιτημάτων διοικητικής φύσεως. 

ΚΕΦΑΛΑΙΟ Δ' 

Διεύθυνση Αστυνομικών Επιχειρήσεων Αττικής 
Άρθρο 26 

Συγκρότηση - Αρμοδιότητες 

1. Η Διεύθυνση Αστυνομικών Επιχειρήσεων συγκροτεί¬ 
ται από: 

α. Το Επιτελείο. 

β. Την Υποδιεύθυνση ΜέτρωνΤάξης (Υ.ΜΕ.Τ.). 

γ. Την Υποδιεύθυνση Αποκαταστάσεως Τάξης (Υ.Α.Τ.). 

δ. Την Ειδική Κατασταλτική Αντιτρομοκρατική Μονάδα 
(Ε.Κ.Α.Μ.), η οποία λειτουργεί σε επίπεδο Τμήματος. 

2. Το Επιτελείο διαρθρώνεται στα ακόλουθα Τμήματα: 

α. Εσωτερικών Λειτουργιών. 

β. Διαχείρισης Υλικού - Χρηματικού. 

γ. Τεχνικών Μέσων. 

3. Το Τμήμα Εσωτερικών Λειτουργιών έχει τις αρμοδιό¬ 
τητες που ορίζονται στην παράγραφο 4 του άρθρου 3 του 
παρόντος διατάγματος. 

4. Το Τμήμα Διαχείρισης Υλικού - Χρηματικού έχει τις 
αρμοδιότητες που ορίζονται την παράγραφο 7 του άρ¬ 
θρου 3 του παρόντος διατάγματος. 

5. Το Τμήμα Τεχνικών Μέσων έχει ως αρμοδιότητα τη 
διαχείριση θεμάτων που αφορούν τα τεχνικά μέσα. 

6. Η Υποδιεύθυνση Μέτρων Τάξης διαρθρώνεται εσω¬ 
τερικά σε έξι (6) Τμήματα Μέτρων Τάξης (Υ.ΜΕ.Τ.). Τα 
Τμήματα Μέτρων Τάξης διαρθρώνεται σε Διμοιρίες. 

7. Η Υποδιεύθυνση Μέτρων Τάξης έχει ως αποστολή τη 
διάθεση Διμοιριών, για μεν την περιφέρεια της Γ ενικής Α¬ 
στυνομικής Διεύθυνσης Αττικής, κατόπιν διαταγής του 
γενικού αστυνομικού διευθυντή Αττικής, για δε την υπό¬ 
λοιπη χώρα, κατόπιν διαταγής του Αρχηγού της Ελληνι¬ 
κής Αστυνομίας, προς ενίσχυση των κατά τόπους αρμο¬ 
δίων Διευθύνσεων Αστυνομίας ή Αστυνομικών Διευθύν¬ 
σεων για: 

α. Τη λήψη μέτρων τάξης στις διάφορες συγκεντρώ¬ 
σεις, στις δημόσιες συναθροίσεις και γενικά σε δημόσι¬ 
ους χώρους, καθώς και κατά τις συνεδριάσεις των δικα¬ 
στηρίων. 

β. Τη λήψη μέτρωντάξης σε σοβαρά συμβάντα αστυνο¬ 
μικής αρμοδιότητας. 

γ. Τη διενέργεια περιπολιών και εκτέλεση άλλων αστυ¬ 
νομικών αποστολών στην περιοχή των Αστυνομικών Τμη- 
μάτων της Γενικής Αστυνομικής Διεύθυνσης Αττικής, ε¬ 
φόσον οι υπηρεσιακές ανάγκες το επιτρέπουν. 

8. Ειδικά, για τη λήψη μέτρων τάξης στις δημόσιες συ¬ 
ναθροίσεις στην περιοχή του νομού Αττικής, οι αστυνομι- 

κές δυνάμεις διατίθενται από την Υποδιεύθυνση Μέτρων 
Τάξης και μόνο σε εξαιρετικές περιπτώσεις οι δυνάμεις 
αυτές ενισχύονται από άλλες Υπηρεσίες. 

9. Η Υποδιεύθυνση Αποκατάστασης Τάξης διαρθρώνε¬ 
ται εσωτερικά σε τέσσερα (4) Τμήματα Αποκατάστασης 
Τάξης (Τ.Α.Τ.). Τα Τμήματα Αποκατάστασης Τάξης διαρ¬ 
θρώνονται σε Διμοιρίες. 

10. Η Υποδιεύθυνση Αποκατάστασης Τάξης έχει ως α¬ 
ποστολή τη διάθεση Διμοιριών, για μεν την περιφέρεια 
της Γενικής Αστυνομικής Διεύθυνσης Αττικής, κατόπιν 
διαταγής του Γενικού Αστυνομικού Διευθυντή Αττικής, 
για δε την υπόλοιπη χώρα, κατόπιν διαταγής του Αρχηγού 
της Ελληνικής Αστυνομίας, προς ενίσχυση των κατά τό¬ 
πους αρμοδίων Διευθύνσεων Αστυνομίας ή Αστυνομικών 
Διευθύνσεων, για την αποκατάσταση της δημόσιας τάξης 
που διαταράσσεται κατά τη διάρκεια διαφόρων συγκε¬ 
ντρώσεων, δημοσίων συναθροίσεων και άλλων μαζικών 
εκδηλώσεων ή την αντιμετώπιση εξαιρετικά σοβαρών 
συμβάντων αστυνομικής αρμοδιότητας, οσάκις τούτο 
δεν καθίσταται εφικτό από τις λοιπές αστυνομικές δυνά¬ 
μεις, κατά την κρίση του οικείου διευθυντού αστυνομίας 
ή αστυνομικού διευθυντού. Επίσης, ύστερα από διαταγή 
του Αρχηγού της Ελληνικής Αστυνομίας, χρησιμοποιεί 
και Τ εθωρακισμένα Οχή ματα (Τ/Θ) των Τ μημάτων Αποκα¬ 
τάστασης Τάξης, εφόσον, με τα μέσα που έχει στη διάθε¬ 
σή της, δεν δύναται να επιτύχει την αποστολή της. 

11. Η Ειδική Κατασταλτική Αντιτρομοκρατική Μονάδα έ¬ 
χει ως αποστολή τη διάθεση δυνάμεων, ύστερα από δια¬ 
ταγή του Αρχηγού της Ελληνικής Αστυνομίας, για την α¬ 
ποτελεσματική αντιμετώπιση σοβαρών και εξαιρετικά επι¬ 
κίνδυνων καταστάσεων, όπως είναι οι περιπτώσεις ειδικών 
εγκλημάτων βίας (τρομοκρατικές ενέργειες), ένοπλες συ¬ 
γκρούσεις, οργανωμένες ληστείες, αεροπειρατείες, απα¬ 
γωγές προσώπων και γενικά οι περιπτώσεις για τις οποίες 
απαιτείται, κατά την κρίση του διευθυντή της οικείας Διεύ¬ 
θυνσης των Γενικών Αστυνομικών Διευθύνσεων ή του οι¬ 
κείου αστυνομικού διευθυντή, επέμβαση αστυνομικών δυ¬ 
νάμεων ειδικώς εκπαιδευμένων και πλήρως εξοπλισμένων 
με σύγχρονα όπλα και υλικοτεχνικά μέσα. 

12. Θέματα που αφορούν στην επιχειρησιακή τακτική 
και δράση των δυνάμεων της Υποδιεύθυνσης Αποκατά¬ 
στασης Τάξης και της Ειδικής Κατασταλτικής Αντιτρομο- 
κρατικής Μονάδας, υπάγονται στην αρμοδιότητα και ευ¬ 
θύνη του επικεφαλής καθεμιάς από τις υπηρεσίες αυτές. 

ΚΕΦΑΛΑΙΟ Ε' 

Διεύθυνση Αστυνόμευσης Αερολιμένα Αθηνών 
Άρθρο 27 

Διάρθρωση - Αρμοδιότητες 

1. Η Διεύθυνση Αστυνόμευσης Αερολιμένα Αθηνών 
(Δ. Α. Α. Α.) έχει έδρα το χώρο των εγκαταστάσεων του Αε¬ 
ρολιμένα Αθηνών και ασκεί στην περιοχή δικαιοδοσίας 
της το σύνολο των αστυνομικών αρμοδιοτήτων, όπως αυ¬ 
τές καθορίζονται με τις διατάξεις του άρθρου 8 του 
Ν.2800/2000. Για την αποτελεσματική εκπλήρωση της α¬ 
ποστολή της τίθενται στη διάθεση αυτής με διαταγή του 
γενικού αστυνομικού διευθυντή Αττικής το αναγκαίο α¬ 
στυνομικό προσωπικό των Ε.ΚΑ.Μ., καθώς και πυροτε¬ 
χνουργοί και συνοδοί αστυνομικών σκύλων από τις Υπη¬ 
ρεσίες, στις οποίες υπάγονται. 

2. Στη Διεύθυνση Αστυνόμευσης Αερολιμένα Αθηνών 


λειτουργεί Επιτελείο, το οποίο διαρθρώνεται στα εξής 
Τμήματα: 

α. Εσωτερικών Λειτουργιών. 

β. Γ ενικής Αστυνόμευσης - Ασφάλειας. 

3. Το Τμήμα Εσωτερικών Λειτουργιών έχει τις αρμοδιό¬ 
τητες που ορίζεται στις διατάξεις των παρ. 4 και 7 του άρ¬ 
θρου 3 του παρόντος διατάγματος. 

4. Το Τμήμα Γενικής Αστυνόμευσης - Ασφάλειας είναι 
αρμόδιο για: 

α. Την προετοιμασία έκδοσης αστυνομικών διατάξεων 
για την περιοχή της Διεύθυνσης. 

β. Τηνπαροχή οδηγιών στις υφιστάμενες Υπηρεσίες για 
την ορθή εφαρμογή της νομοθεσίας, που αναφέρεται στα 
αντικείμενα της αρμοδιότητάς τους και το χειρισμό των 
θεμάτων πολιτικής κινητοποίησης. 

γ. Την εκπόνηση σχεδίων επιχειρήσεων των δυνάμεων 
της οικείας Διεύθυνσης, καθώς και άλλων Διευθύνσεων 
της Γενικής Αστυνομικής Διεύθυνσης, όταν απαιτείται η 
σύμπραξής τους κατά την εφαρμογή των σχεδίων. Στην 
περίπτωση αυτή αρμόδιος για τη θεώρηση των σχεδίων 
καθίσταται ο γενικός αστυνομικός διευθυντής. 

δ. Την προετοιμασία για τη λήψη μέτρων αντιμετώπισης 
δημοσίων συναθροίσεων, συγκεντρώσεων και καταστά¬ 
σεων διατάραξης της τάξης. 

ε. Την καθοδήγηση των υφισταμένων Υπηρεσιών για 
την ασφαλή φρούρηση των εγκαταστάσεων και των χώ¬ 
ρων του Αεροδρομίου. Επίσης, είναι αρμόδιο για την τα¬ 
χεία ενημέρωση των ιεραρχικά προϊσταμένων και άλλων 
αρμοδίων Υπηρεσιών, για όλα τα έκτακτα, επείγοντα και 
σοβαρά γεγονότα ή περιστατικά και τις περαιτέρω ενέρ¬ 
γειες που προβλέπονται από τα οικεία σχέδια και τις ειδι¬ 
κότερες σχετικές διαταγές και οδηγίες. 

στ. Την παρακολούθηση, καθοδήγηση και συντονισμό, 
μέσω του Κέντρου Επιχειρήσεων, το οποίο λειτουργεί σε 
24ωρη βάση, της επιχειρησιακής δράσηςτων πεζών και ε¬ 
ποχούμενων αστυνομικών δυνάμεων, που δραστηριοποι¬ 
ούνται εντόςτου χώρουτου αερολιμένα, εξασφαλίζοντας 
την τηλεφωνική και ασύρματη επικοινωνία της Δ. Α.Α.Α. με 
την Άμεση Δράση και με οποιαδήποτε άλλη Υπηρεσία, ο¬ 
σάκις αυτό απαιτείται, και αξιοποιώντας κατάλληλα τα 
συστήματα ηλεκτρονικής παρακολούθησης των χώρων 
του Αερολιμένα. 

Άρθρο 28 
Υπηρεσίες Δ.Α.Α.Α 

1. Στη Διεύθυνση Αστυνόμευσης Αερολιμένα Αθηνών 
λειτουργούν οι ακόλουθες Υπηρεσίες που υπάγονται δι¬ 
οικητικά σ’ αυτή: 

α. Αστυνομικό Τμήμα Αερολιμένα Αθηνών (Σπάτα). 
β. Τμήμα Ασφαλείας Αερολιμένα Αθηνών, 
γ. Τμήμα Δίωξης Ναρκωτικών Αερολιμένα Αθηνών, 
δ. Τμήμα Τροχαίας Αερολιμένα Αθηνών. 

2. Στην ίδια Διεύθυνση και μέχρι την παύση λειτουργίας 
του Κρατικού Αερολιμένα Αθηνών (Ελληνικού) λειτουρ¬ 
γούν και οι ακόλουθες Υπηρεσίες που υπάγονται διοικη¬ 
τικά σ’ αυτή: 

α. Αστυνομικό Τμήμα Δυτικού Αερολιμένα Αθηνών, 
β. Αστυνομικό Τμήμα Ανατολικού Αερολιμένα Αθηνών. 

Άρθρο 29 

Διάρθρωση - Αρμοδιότητες Υπηρεσιών Δ.Α.Α.Α. 

1. Το Αστυνομικό Τ μήμα Αερολιμένος Αθηνών (Σπάτων) 
διαρθρώνεται στα εξής Γ ραφεία: 

α. Στο Γραφείο Γενικής Αστυνόμευσης, το οποίο ασκεί 
τις αρμοδιότητες που ορίζονται στο άρθρο 10 παρ. 1 ε- 
δάφ. α' του παρόντος διατάγματος. Επιπλέον, ασκεί και 
τις αρμοδιότητες, που σύμφωνα με τον Κώδικα Αεροπο¬ 
ρικού Δικαίου και τις κατ' εξουσιοδότηση αυτού κανονι¬ 
στικές πράξεις, έχουν ανατεθεί στην Αστυνομία. 

β. Στο Γραφείο Διοικητικής Υποστήριξης, το οποίο α¬ 
σκεί τις αρμοδιότητες που ορίζονται στο άρθρο 10 παρ. 1 
εδάφ. γ'του παρόντος διατάγματος. 

2. Το Γ ραφείο Γ ενικής Αστυνόμευσης του Τ μήματος της 
προηγουμένης παραγράφου, μέχρι την έναρξη λειτουρ¬ 
γίας του νέου Αερολιμένα, ασκεί το σύνολο των αστυνο¬ 
μικών αρμοδιοτήτων τάξης, ασφάλειας και τροχαίας. 

3. Το Τμήμα Ασφάλειας Αερολιμένος Αθηνών διαρθρώ¬ 
νεται στα εξής Γ ραφεία: 

α. Στο Γ ραφείο Διοικητικής Υποστήριξης, το οποίο α¬ 
σκεί τις αρμοδιότητες που ορίζονται στο εδάφ. γ'της πα¬ 
ραγράφου 1 του άρθρου 10 του παρόντος διατάγματος. 

β. Στο Γ ραφείο Ασφαλείας, το οποίο ασκεί τις αρμοδιό¬ 
τητες που ορίζονται στο εδάφ. β' της παραγράφου 1 του 
άρθρου 10 του παρόντος διατάγματος. 

γ. Στο Γ ραφείο Ελέγχου Διαβατηρίων και Συναλλάγμα¬ 
τος, το οποίο είναι αρμόδιο για τον έλεγχο της νόμιμης 
διακίνησης ημεδαπών και αλλοδαπών και την εφαρμογή 
της νομοθεσίας περί προστασίας του εθνικού νομίσματος 
και συναλλάγματος. 

4. Το Τμήμα Δίωξης Ναρκωτικών Αερολιμένος Αθηνών 
διαρθρώνεται στα ακόλουθα Γ ραφεία: 

α. Στο Γ ραφείο Διοικητικής Υποστήριξης, το οποίο α¬ 
σκεί τις αρμοδιότητες που ορίζονται στο εδάφιο γ'της πα¬ 
ραγράφου 1 του άρθρου 10 του παρόντος διατάγματος. 

β. Στο Γ ραφείο Επιχειρήσεων, το οποίο ασκεί τις αρμο¬ 
διότητες που προβλέπονται από τις διατάξεις του εδαφί¬ 
ου α'της παρ. 2 του άρθρου 25 του παρόντος. 

5. Το Τμήμα Τροχαίας Αερολιμένος Αθηνών διαρθρώ¬ 
νεται στα ακόλουθα Γ ραφεία: 

α. Στο Γ ραφείο Τ ροχονομικής Αστυνόμευσης, το οποίο 
λαμβάνει όλα τα μέτρα για την εφαρμογή των διατάξεων 
του Κ.Ο.Κ. αναφορικά με την πρόληψη και τη βεβαίωση 
των τροχονομικών παραβάσεων, τη ρύθμιση της κυκλο¬ 
φορίας πεζών και οχημάτων και τη διερεύνηση τροχαίων 
ατυχημάτων. 

β. Στο Γ ραφείο Διοικητικής Υποστήριξης, το οποίο είναι 
αρμόδιο για το χειρισμό θεμάτων προσωπικού, τη διαχεί¬ 
ριση του χρηματικού και υλικού, τη εξασφάλιση της γραμ¬ 
ματειακής εξυπηρέτησης και εσωτερικής λειτουργίας 
των Υπηρεσιών, την τήρηση του αρχείου την καταχώριση 
παραβάσεων και τη διεκπεραίωση των αιτημάτων πολι¬ 
τών διοικητικής φύσεως. 

6. Τα Αστυνομικά Τμήματα Δυτικού και Ανατολικού Αε¬ 
ρολιμένα Αθηνών έχουν τη διάρθρωση και τις αρμοδιότη¬ 
τες που προβλέπονται στην παράγραφο 1 του παρόντος 
άρθρου. 

ΚΕΦΑΛΑΙΟ ΣΤ 

Διεύθυνση Άμεσης Δράσης Αττικής 
Άρθρο 30 

Διάρθρωση - Αρμοδιότητες 

1. Η Διεύθυνση Άμεσης Δράσης Αττικής εδρεύει στο 
Δήμο Αθηναίων και έχει ως αποστολή: 

α. Την άμεση και συνεχή παροχή υπηρεσιών προς τους 
πολίτες. 


β. Την άμεση επέμβαση στα συμβάντα αστυνομικής φύ¬ 
σεως. 

γ. Τη συνεχή περιπολία για την εξασφάλιση της δημό¬ 
σιας τάξης. 

δ. Την παροχή ειδικής υποστήριξης στις λοιπές Υπηρε¬ 
σίες της Γ ενικής Αστυνομικής Διεύθυνσης Αττικής. 

2. Η Διεύθυνση Άμεσης Δράσης διαρθρώνεται στα ακό¬ 
λουθα Τμήματα: 

α. Εσωτερικών Λειτουργιών. 

β. Κέντρου Επιχειρήσεων. 

γ. Διαχείρισης Υλικού - Χρηματικού. 

δ. Τεχνικών Μέσων. 

ε. Ειδικών Αστυνομικών Ελέγχων. 

3. Το Τμήμα Εσωτερικών Λειτουργιών ασκεί τις αρμο¬ 
διότητες που ορίζονται στην παρ. 4 του άρθρου 3 του πα¬ 
ρόντος διατάγματος. 

4. Το Τμή μα Κέντρου Επιχειρήσεων είναι αρμόδιο για να 
κατευθύνει και συντονίζει τη δράση: 

α. Των περιπολικών αυτοκινήτων και δικύκλων, για την 
εκπλήρωση της αποστολής της Υπηρεσίας. 

β. Όλων των πεζών και εποχούμενων δυνάμεων που 
λαμβάνουν μέτρα τάξης σε διάφορες εκδηλώσεις αστυ¬ 
νομικού ενδιαφέροντος ή επεμβαίνουν για την αντιμετώ¬ 
πιση σοβαρών συμβάντων ή άλλων έκρυθμων καταστά¬ 
σεων, πάντοτε υπό τον έλεγχο και την κατεύθυνση του έ- 
χοντος την ευθύνη λήψης των μέτρων. Επίσης, το Τμήμα 
αυτό είναι αρμόδιο για την ταχεία ενημέρωση των ιεραρ¬ 
χικά προϊσταμένων και των άλλων αρμοδίων Υπηρεσιών, 
για όλα τα έκτακτα επείγοντα και σοβαρά γεγονότα ή πε¬ 
ριστατικά και τις περαιτέρω ενέργειες που προβλέπονται 
από τα οικεία σχέδια και τις ειδικότερες σχετικές διατα¬ 
γές και οδηγίες. 

5. Το Τμήμα Διαχείρισης Υλικού - Χρηματικού ασκεί τις 
αρμοδιότητες που ορίζονται στην παρ. 7 του άρθρου 3 
του παρόντος. 

6. Το Τ μήμα Τεχνικών Μέσων είναι αρμόδιο για το χειρι¬ 
σμό των θεμάτων που αφορούν τα οχήματα, τα τηλεπι¬ 
κοινωνιακά μέσα, τα συστήματα συναγερμού, τους ασυρ¬ 
μάτους, τα κυκλώματα κλειστής τηλεόρασης και γενικά ό¬ 
λα τα τεχνικά μέσα και εγκαταστάσεις της Δ.Α.Δ.Α. 

7. Το Τμήμα Ειδικών Αστυνομικών Ελέγχων (Τ.ΕΙΔ.Α.Ε.) 
έχει ως αποστολή τη συμβολή και παροχή ειδικής υπο¬ 
στήριξης στο έργο των Υπηρεσιών της Γ ενικής Αστυνομι¬ 
κής Διεύθυνσης Αττικής, με σκοπό την καταπολέμηση του 
εγκλήματος, την αντιμετώπιση ιδιαίτερης σημασίας α¬ 
στυνομικών συμβάντων και την ενίσχυση του αισθήματος 
ασφάλειας των πολιτών. Η αποστολή αυτή εκπληρώνεται 
κυρίως με την: 

α. Ενέργεια αιφνιδιαστικών και επιλεκτικών, από πλευ¬ 
ράς αστυνομικής αξιολόγησης, ελέγχων επί οχημάτων, 
προσώπων, πραγμάτων και χώρων. 

β. Ενέργεια ενεδρών και περιπολιών πεζών και εποχού¬ 
μενων. 

γ. Συνεργασία και σύμπραξη, με άλλες Αστυνομικές Υ¬ 
πηρεσίες, κατά το σχεδίασμά και την εκτέλεση κοινών α¬ 
στυνομικών επιχειρήσεων. 

Επίσης, το Τ.ΕΙΔ.Α.Ε. ενεργεί με ομάδες αστυνομικών 
κατά τρόπο ώστε να εξασφαλίζονται αιφνιδιασμός, ταχύ¬ 
τητα, αμεσότητα και αποτελεσματικότητα δράσης. Κατά 
την εκτέλεση της αποστολής του τα πρόσωπα που συλ- 
λαμβάνονται και τα πειστήρια του εγκλήματος, καθώς και 
τα δελτία βεβαιώσεως παραβάσεων παραδίδονται στις 
αρμόδιες Αστυνομικές Υπηρεσίες για τις περαιτέρω ε- 

νέργειες. Κατ' εξαίρεση, δενπαραδίδονται στις ανωτέρω 
Υπηρεσίες οι πράξεις επιβολής προστίμων ή διοικητικών 
ποινών, για το χειρισμό των οποίων αρμόδιο είναι το Τμή- 
μα Εσωτερικών Λειτουργιών της Διεύθυνσης Άμεσης 
Δράσης Αττικής. 

ΤΜΗΜΑ ΔΕΥΤΕΡΟ 

ΑΝΤΙΣΤΟΙΧΙΑ ΥΠΗΡΕΣΙΩΝ - ΒΑΘΜΟΙ ΚΑΙ ΤΙΤΛΟΙ 
ΔΙΟΙΚΟΥΝΤΩΝ - ΑΡΜΟΔΙΟΤΗΤΕΣ ΟΡΓΑΝΩΝ 
ΚΑΙ ΣΥΝΑΦΗ ΘΕΜΑΤΑ 

Άρθρο 31 

Αντιστοιχία Υπηρεσιών 

1. Οι Διευθύνσεις της Γενικής Αστυνομικής Διεύθυνσης 
Αττικής είναι μεταξύ τους και προς τις Αστυνομικές Διευ¬ 
θύνσεις Νομών ισότιμες. Επίσης, ισότιμες είναι μεταξύ 
τους οι αυτοτελείς και μη Υποδιευθύνσεις των Διευθύν¬ 
σεων. 

2. Τα Αστυνομικά Τμήματα, τα Τμήματα Τροχαίας, Αλ¬ 
λοδαπών, Δίωξης Ναρκωτικών και Μεταγωγών - Δικαστη¬ 
ρίων, καθώς και τα Τμήματα που προβλέπονται από την ε¬ 
σωτερική διάρθρωση των Υπηρεσιώντης Γ.Α.Δ.Α., είναι ι¬ 
σότιμα μεταξύ τους. 

3. Οι Αστυνομικοί Σταθμοί, οι Σταθμοί Τροχαίας, οι 
Σταθμοί Τουριστικής Αστυνομίας και οι Σταθμοί Ελέγχου 
Διαβατηρίων Συναλλάγματος είναι μεταξύ τους ισότιμοι. 

Άρθρο 32 

Βαθμοί - Τίτλοι διοικούντων 

1. Ο προϊστάμενος της Γ.Α.Δ.Α. φέρει τον τίτλο του γε¬ 
νικού αστυνομικού διευθυντή και είναι Υποστράτηγος. 

2. Οι προϊστάμενοι των Διευθύνσεων της Γ.Α.Δ.Α. φέ¬ 
ρουν τοντίτλο του διευθυντή και είναι Ταξίαρχοι. 

3. Οι προϊστάμενοι των αυτοτελών Υποδιευθύνσεων εί¬ 
ναι Αστυνομικοί Διευθυντές ή Αστυνομικοί Υποδιευθυ¬ 
ντές και φέρουν τον τίτλο του διευθυντή, με εξαίρεση 
τους προϊσταμένους των Υποδιευθύνσεων της Διεύθυν¬ 
σης Αστυνομικών Επιχειρήσεων Αττικής, οι οποίοι φέ¬ 
ρουν τον τίτλο του διοικητή. 

4. Οι προϊστάμενοι των Αστυνομικών Τμημάτων και των 
ισοτίμων με αυτά αυτοτελών Υπηρεσιών είναι κατώτεροι 
αξιωματικοί ή Αστυνόμοι Α' ή Αστυνομικοί Υποδιευθυντές 
και φέρουν τον τίτλο του διοικητή. Επίσης, τον τίτλο του 
διοικητή φέρουν οι προϊστάμενοι των Αστυνομικών Σταθ¬ 
μών και ισοτίμων με αυτούς Υπηρεσιών, οι οποίοι είναι Υ- 
παστυνόμοι Α' ή Υπαστυνόμοι Β' ή Ανθυπαστυνόμοι ή Αρ- 
χιφύλακες. 

5. Οι προϊστάμενοι των Υποδιευθύνσεων ή Τμημάτων 
που προβλέπονται από την εσωτερική διάρθρωση των Υ¬ 
πηρεσιών της Γ.Α.Δ.Α. είναι Αστυνομικοί Διευθυντές ή Α¬ 
στυνομικοί Υποδιευθυντές και Αστυνόμοι Α' ή Αστυνόμοι 
Β', αντίστοιχα, και φέρουν, κατά περίπτωση, τον τίτλο του 
προϊσταμένου ή τμηματάρχη. 

6. Στη Γ.Α.Δ.Α. τοποθετείται αριθμός υποδιευθυντών, 
ως βοηθών του γενικού αστυνομικού διευθυντή Αττικής, 
οι οποίοι φέρουν το βαθμό του Τ αξιάρχου, ανάλογα με τις 
παρουσιαζόμενες υπηρεσιακές ανάγκες. 

7. Στις Διευθύνσεις της Γ.Α.Δ.Α τοποθετείται ανάλογος 
αριθμός υποδιευθυντών, ως βοηθών των διευθυντών, οι 
οποίοι φέρουν το βαθμό του Αστυνομικού Διευθυντή, α¬ 
νάλογα με τις παρουσιαζόμενες υπηρεσιακές ανάγκες. 

8. Στις αυτοτελείς Υποδιευθύνσεις των Διευθύνσεων 


της Γ.Α.Δ.Α. τοποθετείται αριθμός αξιωματικών, με βαθ¬ 
μό Αστυνομικού Υποδιευθυντή ή Αστυνόμου Α', ως υποδι¬ 
ευθυντών ή ως υποδιοικητών, προκειμένου για τις Υποδι¬ 
ευθύνσεις της Διεύθυνσης Αστυνομικών Επιχειρήσεων 
Αττικής, ανάλογα με τις παρουσιαζόμενες υπηρεσιακές 
ανάγκες. 

9. Στα Αστυνομικά Τ μήματα και τις ισότιμες με αυτά αυ¬ 
τοτελείς Υπηρεσίες τοποθετούνται κατώτεροι αξιωματι¬ 
κοί ή Αστυνόμοι Α', ως υποδιοικητές. 

Άρθρο 33 

Αρμοδιότητες γενικού αστυνομικού διευθυντή 

Ο γενικός αστυνομικός διευθυντής της Γ.Α.Δ.Α. έχει τις 
ακόλουθες αρμοδιότητες: 

α. Διευθύνει συντονίζει, εποπτεύει και ελέγχει το έργο 
των Διευθύνσεων δικαιοδοσίας του. 

β. Εφαρμόζει τα προγράμματα δράσης του Αρχηγείου, 
παρέχει κατευθύνσεις στις Υπηρεσίες της δικαιοδοσίας 
του και θέτει επιμέρους στόχους για την υλοποίησή τους. 

γ. Παρακολουθεί την εφαρμογή από τις ως άνω Υπηρε¬ 
σίες των μέτρων, μεθόδων και διαδικασιών που προβλέ- 
πονται απότις ισχύουσες διατάξεις καιτις διαταγές της Υ¬ 
πηρεσίας, για την εκπλήρωση της αποστολής τους. 

δ. Αξιολογεί τα αποτελέσματα της δράσης των ως άνω 
Υπηρεσιών, ως προς τη λειτουργία των προγραμμάτων 
και την επίτευξη των στόχων και εισηγείται τις απαραίτη¬ 
τες διορθώσεις και προσαρμογές. 

ε. Παρακολουθεί την πορεία της εγκληματικότητας 
στην περιφέρεια δικαιοδοσίας του και τη γενικότερη κα¬ 
τάσταση από πλευράς αστυνομίας τάξης και ασφάλειας 
και λαμβάνει ή προτείνει τα αναγκαία μέτρα για την αντι¬ 
μετώπισή τους. 

στ. Αναλαμβάνει προσωπικά τη διεύθυνση αστυνομικών 
επιχειρήσεων, όταν διαταχθεί σχετικά ή όταν παρίσταται 
ανάγκη να συντονισθούν οι ενέργειες των Διευθύνσεων 
δικαιοδοσίας του ή να αντιμετωπισθούν εκδηλώσεις ή άλ¬ 
λες καταστάσεις στην περιφέρειά του, εξαιτίας των οποί¬ 
ων απειλείται σοβαρή διατάραξη της δημόσιας τάξης και 
ασφάλειας. 

ζ. Ενεργεί προσωπικά ή δια των υποδιευθυντών της 
Γ.Α.Δ.Α. τακτική επιθεώρηση των Διευθύνσεων της δικαι¬ 
οδοσίας του κάθε τετράμηνο και ειδικότερα το μήνα Μάιο 
για το α' τετράμηνο του έτους, το μήνα Σεπτέμβριο για το 
β' τετράμηνο και το μήνα Ιανουάριο για το γ' τετράμηνο 
του προηγουμένου έτους και έκτακτα οποιαδήποτε Υπη¬ 
ρεσία της δικαιοδοσίας του, όταν κρίνει τούτο σκόπιμο ή 
διαταχθεί σχετικά. 

η. Μεριμνά να μορφώνει ασφαλή γνώμη για την επαγ¬ 
γελματική επάρκεια, τα προσόντα ή τις αδυναμίες , την ι¬ 
κανότητα ως προς την άσκηση της διοίκησης, την ενημέ¬ 
ρωση στα υπηρεσιακά θέματα και τη γενικότερη συμπε¬ 
ριφορά όλων των αξιωματικών των Υπηρεσιών της 
δικαιοδοσίας του και ιδιαίτερα των διοικούντων, ώστε να 
είναι σε θέση, σε κάθε περίπτωση, να αποφαίνεται για την 
επάρκεια και καταλληλότητά τους για τις διάφορες υπη¬ 
ρεσίες, εργασίες και αποστολές. 

θ. Εκδίδει αστυνομικές διατάξεις που αφορούν όλη την 
περιφέρεια της Γ ενικής Αστυνομικής Διεύθυνσης Αττικής 
ή περιοχή περισσοτέρων της μιας Διευθύνσεων δικαιοδο¬ 
σίας του. 

ι. Δύναται να αναθέτει με διαταγή του στη Διεύθυνση Α¬ 
σφάλειας Αττικής την προανάκριση και την εξιχνίαση ε- 

γκλημάτων ή συμβάντων, τα οποία λόγω της βαρύτητας, 
του τρόπου, των μέσων και των ειδικών συνθηκών τέλε¬ 
σής τους συγκινούν ιδιαίτερα την κοινή γνώμη ή είναι δυ¬ 
νατόν να επηρεάσουν δυσμενώς το αίσθημα ασφάλειας 
των πολιτών ή απαιτούν εξειδικευμένη ή παρατεταμένη ε¬ 
νέργεια προς αποκάλυψη των δραστών και συλλογή των 
απαραιτήτων στοιχείων για την παραπομπή των υποθέ¬ 
σεων στη δικαιοσύνη. 

ια. Διατάσσει τη συγκρότηση ομάδων ειδικών αστυνο¬ 
μικών ελέγχων, από αστυνομικούς Υπηρεσιών των Διευ¬ 
θύνσεων δικαιοδοσίας του, με αποστολή τη συμβολή και 
παροχή ειδικής υποστήριξης στο έργο των Υπηρεσιών 
της Γενικής Αστυνομικής Διεύθυνσης Αττικής, για την α¬ 
ποτελεσματικότερη καταπολέμηση του εγκλήματος, την 
αντιμετώπισή ιδιαίτερης σημασίας αστυνομικών προβλη¬ 
μάτων και την ενίσχυση του αισθήματος ασφάλειας των 
πολιτών, παρέχοντας ειδικές για την εκπλήρωση της α¬ 
ποστολής αυτής εντολές και οδηγίες. 

ιβ. Εγκρίνει τη διάθεση αστυνομικού προσωπικού που 
υπηρετεί στα Γ ραφεία Ασφαλείας των Αστυνομικών Τμη¬ 
μάτων για εκτέλεση άλλης υπηρεσίας. 

ιγ. Καθορίζειτον αριθμότου προσωπικούτων Γ ραφείων 
Ασφαλείας των Αστυνομικών Τμημάτων και εγκρίνει την ε¬ 
σωτερική μετακίνηση του προσωπικού αυτού από και 
προς τα Γ ραφεία αυτά, ύστερα από γνώμη του διευθυντή 
της Διεύθυνσης Ασφάλειας Αττικής και του διευθυντή της 
οικείας Διεύθυνσης Αστυνομίας. 

ιδ. Συνεργάζεται με τις δικαστικές, στρατιωτικές, δημό¬ 
σιες και δημοτικές αρχές, μέσα στα πλαίσια των αρμοδιο¬ 
τήτων του. 

ιε. Εκτελεί κάθε άλλη αρμοδιότητα που ανατίθεται σ' αυ¬ 
τόν από τον οργανισμό και τους κανονισμούς της Ελληνι¬ 
κής Αστυνομίας ή από ειδικές διατάξεις. 

Άρθρο 34 

Αρμοδιότητες υποδιευθυντών Γ.Α.Δ.Α. 

Οι υποδιευθυντές έχουν τα ακόλουθα καθήκοντα: 
α. Είναι άμεσοι βοηθοί του γενικού αστυνομικού διευ¬ 
θυντή και εκτελούντα καθήκοντάτους, σύμφωνα με τους 
ισχύοντες Νόμους και Κανονισμούς και ανάλογα με τις 
διαταγές και οδηγίες του. 

β. Λαμβάνουν γνώση της εισερχόμενης και εξερχόμε- 
νης αλληλογραφίας και ανάλογα με τα καθήκοντα που 
τους έχουν ανατεθεί διατυπώνουν τη γνώμη τους στις ει¬ 
σηγήσεις των αρμοδίων Τμημάτων. 

γ. Ενεργούν τακτικές ή έκτακτες επιθεωρήσεις στις Υ¬ 
πηρεσίες της Γ.Α.Δ.Α. σύμφωνα με τις διαταγές του γενι¬ 
κού αστυνομικού διευθυντή. 

δ. Εκτελούν κάθε άλλη αρμοδιότητα που ανατίθεται σ’ 
αυτούς από τις ισχύουσες διατάξεις και τις διαταγές των 
προϊσταμένων τους. 

ε. Ο νεότερος από τους υποδιευθυντές ευθύνεται, ένα¬ 
ντι του γενικού αστυνομικού διευθυντή, για τη λειτουργία 
του επιτελείου της Γ.Α.Δ.Α.. 

Άρθρο 35 

Αρμοδιότητες διευθυντών Διευθύνσεων Αστυνομίας 

1. Οι διευθυντές των Διευθύνσεων Αστυνομίας της 
Γ.Α.Δ.Α. έχουν τις ακόλουθες αρμοδιότητες: 

α. Διευθύνουν, συντονίζουν, εποπτεύουν και ελέγχουν 
το έργο των Υπηρεσιών δικαιοδοσίας τους, 
β. Παρέχουν κατευθύνσεις στις Υπηρεσίες δικαιοδο¬ 


σίας τους για την εφαρμογή των προγραμμάτων δράσης 
και θέτουν επιμέρους στόχους για την υλοποίησή τους. 

γ. Παρακολουθούν την εφαρμογή από τις άνω Υπηρε¬ 
σίες των μέτρων, μεθόδων και διαδικασιών που προβλέ- 
πονται από τις ισχύουσες διατάξεις και τις διαταγές της Υ¬ 
πηρεσίας, για την εκπλήρωση της αποστολής τους. 

δ. Αξιολογούν τα αποτελέσματα της δράσης των ως ά¬ 
νω Υπηρεσιών, ως προς τη λειτουργία των προγραμμά¬ 
των και την επίτευξη των στόχων και εισηγούνται τις απα¬ 
ραίτητες διορθώσεις και προσαρμογές. 

ε. Παρακολουθούν την πορεία της εγκληματικότητας 
στην περιφέρεια δικαιοδοσίας τους και τη γενικότερη κα¬ 
τάσταση από πλευράς αστυνομίας τάξης και ασφάλειας 
και λαμβάνουν ή προτείνουν τα αναγκαία μέτρα για την α¬ 
ντιμετώπισή τους. 

στ. Αναλαμβάνουν προσωπικά, τη διεύθυνση αστυνομι¬ 
κών επιχειρήσεων όταν διαταχθούν σχετικά ή όταν παρί- 
σταται ανάγκη να συντονισθούν οι ενέργειες των Υπηρε¬ 
σιών δικαιοδοσίας τους ή να αντιμετωπισθούν εκδηλώ¬ 
σεις ή άλλες καταστάσεις στην περιφέρεια του, εξαιτίας 
των οποίων απειλείται σοβαρή διατάραξη της δημόσιας 
τάξης και ασφάλειας. 

ζ. Ενεργούν προσωπικά ή διάτων Υποδιευθυντώντακτι- 
κή επιθεώρηση των Υπηρεσιών μέχρι επιπέδου Τμήματος 
δικαιοδοσίας τους κάθετρίμηνο και ειδικότερα το μήναΑ- 
πρίλιο για το α'τρίμηνο του έτους, το μήνα Ιούλιο για το β' 
τρίμηνο, το μήνα Οκτώβριο για το γ' τρίμηνο και το μήνα 
Ιανουάριο για το δ' τρίμηνο του προηγούμενου έτους και 
έκτακτα οποιαδήποτε Υπηρεσία της δικαιοδοσίας τους, 
όταν κρίνουν τούτο σκόπιμο ή διαταχθούν σχετικά. Από 
τις ως άνω σχετικές επιθεωρήσεις η μία (1) τουλάχιστον 
κατ' έτος και για κάθε Υπηρεσία ενεργείται προσωπικά α¬ 
πό τον οικείο Διευθυντή. 

η. Μεριμνούν να μορφώνουν ασφαλή γνώμη για την ε¬ 
παγγελματική επάρκεια, τα προσόντα ή τις αδυναμίες, 
την ικανότητα ως προς την άσκηση της διοίκησης, την ε¬ 
νημέρωση στα υπηρεσιακά θέματα και τη γενικότερη συ¬ 
μπεριφορά όλων των αξιωματικών των Υπηρεσιών της δι¬ 
καιοδοσίας τους και ιδιαίτερα των διοικούντων, ώστε να 
είναι σε θέση, σε κάθε περίπτωση, να αποφαίνονται για 
την επάρκεια και καταλληλότητά τους για διάφορες υπη¬ 
ρεσίες, εργασίες και αποστολές. 

θ. Συντάσσουν τις εκθέσεις ικανότητας των Υποδιευθυ- 
ντώντης Υπηρεσίας τους και γνωματεύουν σ' εκείνες που 
συντάσσουν οι τελευταίοι. 

ι. Εκδίδουν αστυνομικές διατάξεις που αφορούν ολό¬ 
κληρη την περιοχή δικαιοδοσίας τους ή τμήμα αυτής. 

ια. Εκτελούν κάθε άλλη αρμοδιότητα που ανατίθεται σ’ 
αυτούς από τον οργανισμό και κανονισμούς της Ελληνι¬ 
κής Αστυνομίας ή από ειδικές διατάξεις. 

2. Οι διατάξεις της προηγούμενης παραγράφου του πα¬ 
ρόντος άρθρου ισχύουν και για τους διευθυντές των λοι¬ 
πών Διευθύνσεων της Γ ενικής Αστυνομικής Διεύθυνσης 
Αττικής, ανάλογα με την ειδικότερη αποστολή τους. 

Άρθρο 36 

Αρμοδιότητες υποδιευθυντών Διευθύνσεων Γ.Α.Δ.Α. 

1. Οι υποδιευθυντές των Διευθύνσεων Γ.Α.Δ.Α. έχουν 
τις αρμοδιότητες και τα καθήκοντα που προβλέπονται α¬ 
πό τις διατάξεις του άρθρου 33 του παρόντος διατάγμα¬ 
τος, ανάλογα με την ειδικότερη αποστολή της Διεύθυν¬ 
σης, στην οποία υπάγονται. 

2. Οι υποδιευθυντές των Διευθύνσεων Αστυνομίας συ¬ 
ντάσσουν τις εκθέσεις ικανότητας των διοικητών των Α¬ 
στυνομικών Τμημάτωντουτομέατους, αφού προηγουμέ¬ 
νως ζητήσουν έντυπα πληροφοριών απότο διευθυντή της 
οικείας Υποδιεύθυνσης Ασφάλειας για τα θέματα της ει¬ 
δικής αποστολής της. Επίσης, οι ίδιοι γνωματεύουν επί 
των εκθέσεων που συντάσσουν οι διοικητές των Αστυνο¬ 
μικών Τμημάτων, με την επιφύλαξη των διατάξεων του τε¬ 
λευταίου εδαφίου της παραγράφου 1 του άρθρου 37 του 
παρόντος. 

Άρθρο 37 

Αρμοδιότητες διευθυντών Υποδιευθύνσεων Ασφάλειας 

Οι διευθυντές των Υποδιευθύνσεων Ασφάλειας έχουν 
τις ακόλουθες αρμοδιότητες: 

α. Προγραμματίζουν και ελέγχουντη δράση της Υπηρε¬ 
σίας με τη βοήθεια των υποδιευθυντών και των προϊστα¬ 
μένων των Τ μημάτων. 

β. Μεριμνούν ώστε η δράση των Τμημάτων να έχει κοι¬ 
νή κατεύθυνση. 

γ. Καθιερώνουν κριτήρια, με βάση τα οποία αξιολογεί¬ 
ται η απόδοση των Τμημάτων της Υπηρεσίας τους, μερι¬ 
μνούν για τη μέτρηση της απόδοσής τους, σε καθημερινή 
και μεγαλύτερων χρονικών περιόδων βάση, μελετούν και 
αξιολογούν τις σχετικές πληροφορίες και τέλος προβαί¬ 
νουν στη διόρθωση των παρεκκλίσεων. 

δ. Τοποθετούντο προσωπικό σε θέσεις, ανάλογα με τις 
δυνατότητες και τα προσόντα του, φροντίζουν για την ορ¬ 
θολογική, δίκαιη και αντικειμενική κατανομή της υπηρε¬ 
σίας και αναθέτουν με διαταγή τους καθήκοντα στους Υ¬ 
ποδιευθυντές αυτών. 

ε. Φροντίζουν για τη διατήρηση σχέσεων καλής επικοι¬ 
νωνίας, συνεργασίας και αμοιβαίας κατανόησης μεταξύ 
του προσωπικού καθώς και γιατη διατήρηση της συνοχής 
της Υπηρεσίας. 

στ. Ενεργούν συγκεντρώσεις του προσωπικού, στο σύ¬ 
νολό του ή κατά Τμήμα, δίδουν κατευθύνσεις και οδηγίες 
αναφορικά με την αποστολή και τη δράση της Υπηρεσίας, 
βεβαιώνονται για το ηθικό των αστυνομικών, ελέγχουν 
την εμφάνιση και το κανονικό της στολής καθώς και την 
καθαριότητα και κατάσταση του οπλισμού και των λοιπών 
εφοδίων που κατέχει το προσωπικό και διατάσσουντη λή¬ 
ψη των αναγκαίων μέτρων για τη συντήρησή του. 

ζ. Ελέγχουν ώστε να εφαρμόζεται με ακρίβεια η κανονι¬ 
στική διαταγή που αφορά τον οπλισμό των αστυνομικών. 

η. Συγκεντρώνουν, μελετούν, αξιολογούν και εκμεταλ¬ 
λεύονται πληροφορίες σε θέματα ασφάλειας, σύμφωνα 
με τις ισχύουσες διατάξεις και τις σχετικές διαταγές των 
προϊσταμένων τους, έναντι των οποίων ευθύνονται για 
την γενικότερη κατάσταση που επικρατεί στην περιοχή 
τους από πλευράς ασφάλειας. 

θ. Σε περιπτώσεις σοβαρών αδικημάτων ή συμβάντων 
μεταβαίνουν αμέσως επιτόπου και, εφόσον ανήκουν στην 
αρμοδιότητάτους, επιλαμβάνονται προσωπικά για την α¬ 
ντιμετώπιση της κατάστασης, συντονίζουν τις αστυνομι¬ 
κές έρευνες και ενέργειες, επιμελούνται για την προανά¬ 
κριση και αναφέρουν στην προϊσταμένη τους Υπηρεσία, 
διαφορετικά δίδουν κάθε δυνατή συνδρομή στην Υπηρε¬ 
σία που επιλαμβάνεται. 

ι. Μεριμνούν συνεχώς για την επαγγελματική μόρφωση 
των υφισταμένων τους με θεωρητικές διδασκαλίες και 
πρακτικές ασκήσεις ειδικά σε ό,τι αφορά τις παρακολου¬ 


θήσεις, έρευνες, συλλογή πληροφοριών, κατηγορίες και 
υποκατηγορίες των διαφόρων εγκληματιών, καθώς και 
για τους τρόπους και μεθόδους ενέργειας αυτών. 

ια. Λαμβάνουν τα κατάλληλα μέτρα ασφάλειας επίση¬ 
μων προσώπων, σύμφωνα με τις ισχύουσες διαταγές και 
τις οδηγίες που δίδονται σε κάθε περίπτωση. 

ιβ. Παρακολουθούντη δραστηριότητα των εξτρεμιστών 
και των οργανώσεών τους και προλαμβάνουν ή κατα¬ 
στέλλουν ενέργειές τους, που στρέφονται κατά του δη¬ 
μοκρατικού πολιτεύματος. 

ιγ. Μελετούν την εισερχόμενη αλληλογραφία, επιση¬ 
μαίνουν τα ιδιαίτερης σημασίας και επείγουσας φύσης 
έγγραφα, σημειώνουν σ' αυτά τις τυχόν παρατηρήσεις 
και οδηγίες τους προς τα αρμόδια Τμήματα, ακολούθως 
παραδίδουν αυτά στο Τμήμα Διοικητικής Υποστήριξης 
για τηνπεραιτέρω διαχείρισή τους και ελέγχουν για την έ¬ 
γκαιρη διεκπεραίωσή τους. 

ιδ. Είναι υπεύθυνοι για το περιεχόμενο κάθε εγγράφου 
που φέρει την υπογραφή τους, εκτός αν διαπιστώνεται ό¬ 
τι δεν τέθηκαν υπόψη τους όλα τα απαραίτητα στοιχεία. 

ιε. Επιμελούνται για την καθαριότητα και την καλή εμ¬ 
φάνιση του οικήματος της Υπηρεσίας τους και προκα- 
λούν τη λήψη των αναγκαίων μέτρων συντήρησής του. 

ιστ. Προκαλούν τις ενέργειες των προϊσταμένων τους 
για τον εφοδιασμό της Υπηρεσίας τους με τον αναγκαίο 
υλικοτεχνικό εξοπλισμό. 

ιζ. Αναφέρουν καθημερινά στον άμεσο προϊστάμενό 
τουςγιατην κατάσταση που επικρατεί στην περιοχή τους. 

ιη. Συνεργάζονται αρμονικά με τις αρμόδιες κατά περί¬ 
πτωση διοικητικές, δικαστικές και αστυνομικές αρχές για 
την αποτελεσματικότερη εκπλήρωση της αποστολής τους. 

ιθ. Ενημερώνουν τον αξιωματικό ή υπαξιωματικό υπη¬ 
ρεσίας όταν αναχωρούν από το αστυνομικό κατάστημα, 
για το μέρος στο οποίο σε περίπτωση ανάγκης πρέπει να 
αναζητηθούν. 

κ. Ασκούν και κάθε άλλη αρμοδιότητα που προβλέπεται 
από τις ισχύουσες διατάξεις. 

Άρθρο 38 

Αρμοδιότητες διοικητών, υποδιοικητών και λοιπών 
οργάνων Αστυνομικών Τ μημάτων 

1. Οι διοικητές, υποδιοικητές και τα λοιπά όργανα των 
Αστυνομικών Τ μημάτων που προβλέπονται από τις διατά¬ 
ξεις των άρθρων 4, 5 παρ. 1 εδάφ. γ' έως και ιβ', 6, 7 και 8 
του παρόντος διατάγματος έχουν στα πλαίσια της απο¬ 
στολής των Υπηρεσιών αυτών τις αρμοδιότητες που ορί¬ 
ζονται στα άρθρα 6 έως και 9, 11 έως και 14 του 
Π.Δ.97/1995 (Α'60), όπωςτροποποιήθηκε με τις διατάξεις 
του Π.Δ.216/1995 (Α' 115). Ειδικά τις εκθέσεις ικανότητας 
των προϊσταμένων των Γ ραφείων Ασφαλείας συντάσ¬ 
σουν οι διοικητές των Αστυνομικών Τ μημάτων και γνωμα¬ 
τεύουν επ’ αυτών οι διευθυντές των οικείων Υποδιευθύν¬ 
σεων Ασφαλείας. 

2. Οι διοικητές, υποδιοικητές και τα λοιπά όργανα των 
Αστυνομικών Τ μημάτων που προβλέπονται από τις διατά¬ 
ξεις του άρθρου 5 παρ.1 εδάφ. ιγ' έως και ιθ' του παρό¬ 
ντος διατάγματος έχουν τις αρμοδιότητες που ορίζεται 
στα άρθρα 4 έως 11 του Π.Δ. 260/1995 (Α' 144). 

3. Τα όργανα των προηγουμένων παραγράφων του πα¬ 
ρόντος άρθρου ασκούν και κάθε άλλη αρμοδιότητα που 
ανατίθεται σ' αυτά από τον οργανισμό και τους κανονι- 
σμούςτης Ελληνικής Αστυνομίας ή από ειδικές διατάξεις. 

Άρθρο 39 

Αρμοδιότητες διοικητών Τμημάτων Αλλοδαπών 

Οι διοικητές των Τμημάτων αλλοδαπών έχουν τις αρμο¬ 
διότητες που ορίζονται στο άρθρο 27 του Π.Δ.141/1991 
(Α' 58). 

Άρθρο 40 

Αρμοδιότητες διοικητών Τ μημάτων Δίωξης Ναρκωτικών 

1. Οι διοικητές των Τμημάτων Δίωξης Ναρκωτικών ως 
προς τη διοίκηση της Υπηρεσίας τους, έχουν τα καθήκο¬ 
ντα διοικητή Αστυνομικού Τμήματος. 

2. Ως προς την εκπλήρωση της ειδικής αποστολής της 
Υπηρεσίας τους: 

α. Μελετούν και ερευνούν το έγκλημα και τα αίτια της ε¬ 
γκληματικότητας στην περκρέρειά τους και λαμβάνουν ή 
προτείνουντη λήψη των αναγκαίων μέτρωνπρόληψης και 
καταστολής του εγκλήματος. 

β. Μεριμνούν συνεχώς για την επαγγελματική μόρφωση 
των υφισταμένων τους, με θεωρητικές διδασκαλίες και 
πρακτικές ασκήσεις, ειδικά όσον αφορά τις παρακολου¬ 
θήσεις, έρευνες, συλλογή πληροφοριών και τους τρό¬ 
πους και μεθόδους δράσης των εγκληματιών. 

γ. Χρησιμοποιούν ορθολογικά το προσωπικό και τα μέ¬ 
σα που έχουν στη διάθεσή τους και φροντίζουν: 

(1) Για τον έλεγχο και τη δίωξη της παράνομης παραγω¬ 
γής, κατοχής, διακίνησης και εμπορίας ναρκωτικών ουσιών. 

(2) Για την επιτήρηση των καταδικασθέντων για εγκλή¬ 
ματα περί τα ναρκωτικά και γενικά των ατόμων που είναι 
ύποπτα διάπραξης εγκλημάτων της κατηγορίας αυτής 
και για την εξακρίβωση των κινήσεων, των σχέσεων και 
των συνθηκών διαβίωσής τους, ώστε να είναι δυνατή η 
πρόληψη τέλεσης των εγκλημάτων αυτών. 

(3) Για την επιτήρηση των δημοσίων κέντρων και γενικά 
των χώρων στους οποίους παρατηρείται συχνότητα διά¬ 
πραξης εγκλημάτων σχετικών με τα ναρκωτικά. 

δ. Συγκεντρώνουν, αξιολογούν και αξιοποιούν πληρο¬ 
φορίες σε θέματα διακίνησης των ναρκωτικών. 

ε. Σε περιπτώσεις τέλεσης σοβαρών αδικημάτων που έ¬ 
χουν σχέση με την παραγωγή, κατοχή και διακίνηση των 
ναρκωτικών μεταβαίνουν αμέσως επιτόπου και επιλαμβά¬ 
νονται προσωπικά για την αντιμετώπιση της κατάστασης, 
συντονίζουν τις αστυνομικές έρευνες και ενέργειες, επι¬ 
μελούνται για την προανάκριση και αναφέρουν στηνπροϊ- 
σταμένη τους Υπηρεσία. 

ζ. Εκτελούν κάθε άλλη αρμοδιότητα που προβλέπεται 
από τις ισχύουσες διατάξεις. 

Άρθρο 41 

Αρμοδιότητες διοικητών Αστυνομικών Σταθμών, 
Σταθμών Τουριστικής Αστυνομίας και Σταθμών Ελέγχου 
Διαβατηρίων - Συναλλάγματος 

1. Οι διοικητές των Αστυνομικών Σταθμών και των Σταθ¬ 


μών Τουριστικής Αστυνομίας έχουν αντίστοιχα τις αρμο¬ 
διότητες που ορίζονται στα άρθρα 32 και 34 του Π.Δ. 
141/1991 (Α' 58). 

2. Οι διοικητές των Σταθμών Ελέγχου Διαβατηρίων - Συ¬ 
ναλλάγματος, ως προς τη διοίκηση της Υπηρεσίας τους, 
έχουν τα καθήκοντα διοικητή Αστυνομικού Σταθμού και ε¬ 
πιπλέον: 

α. Μεριμνούν για την επαγγελματική μόρφωση των υφι¬ 
σταμένων τους, με θεωρητικές διδασκαλίες και πρακτι¬ 
κές ασκήσεις, επί όλων των θεμάτων αρμοδιότητας του 
Σταθμού. 

β. Χρησιμοποιούν ορθολογικά το προσωπικό και τα μέ¬ 
σα που έχουν στη διάθεσή τους, για την αποτελεσματική 
εκπλήρωση της αποστολής του Σταθμού. 

γ. Εκτελούν κάθε άλλη αρμοδιότητα που προβλέπεται 
από τις ισχύουσες διατάξεις. 

Άρθρο 42 

Αρμοδιότητες διευθυντών Υποδιευθύνσεων Μεταγωγών 
- Δικαστηρίων και διοικητών Τμημάτων Μεταγωγών 
- Δικαστηρίων 

Οι διευθυντές των Υποδιευθύνσεων Μεταγωγών - Δικα¬ 
στηρίων και οι διοικητές των Τμημάτων Μεταγωγών - Δι¬ 
καστηρίων έχουν αντίστοιχα τις αρμοδιότητες που ορίζο¬ 
νται στα άρθρα 23 και 24 του Π.Δ. 141/1991 (Α' 58). 

Άρθρο 43 

Καταργούμενες διατάξεις 

1. Το προβλεπόμενο από τις διατάξεις του άρθρου 4 
παρ. 1 του Π.Δ.334/1995 (Α' 179), Γ ραφείο Εγκληματολο¬ 
γιών Ερευνών που λειτουργεί στο Επιτελείο της Διεύ¬ 
θυνσης Αστυνομίας Πειραιώς καταργείται. 

2. Υπηρεσίες της Γ ενικής Αστυνομικής Διεύθυνσης Ατ¬ 
τικής, πλην της Διεύθυνσης Τροχαίας Αττικής και των υ¬ 
φισταμένων Υπηρεσιών της, που δεν περιλαμβάνονται 
στις διατάξειςτου παρόντος διατάγματος, καταργούνται. 

Άρθρο 44 
Έναρξη ισχύος 

Η ισχύς του παρόντος διατάγματος αρχίζει από τη δη¬ 
μοσίευσή του στη Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημοσί¬ 
ευση και εκτέλεση του παρόντος διατάγματος. 

Αθήνα, 28 Δεκεμβρίου 2000 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΔΗΜΟΣΙΑΣ ΤΑΞΗΣ 

ΓΕΩΡΓΙΟΣ ΔΡΥΣ ΜΙΧΑΛΗΣΧΡΥΣΟΧΟΪΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




